sagorsarker/bangla-wikipedia huggingface dataset:
সুদর্শন কুমার

সুদর্শন কুমার বিহারের একজন ভারতীয় রাজনীতিবিদ এবং বিহার বিধানসভার সদস্য। কুমার ২০২০ বিহার বিধানসভা নির্বাচনে জেডি (ইউ)-এর টিকিটে বারবিঘা বিধানসভা কেন্দ্র থেকে জিতেছিলেন।
সেন্দুরাই

সেন্দুরাই দক্ষিণ ভারতের তামিলনাড়ু রাজ্যে অবস্থিত আরিয়ালুর জেলার একটি ছোট শহর। শহরটি সেন্দুরাই ব্লকের সদর। এটি রাজধানীর চেন্নাই থেকে প্রায় দক্ষিণ-পশ্চিমে ও জেলাসদর আরিয়ালুর থেকে ২০ কিলোমিটার উত্তর-পূর্বে অবস্থিত।
২০১১ খ্রিস্টাব্দে ভারতের জনগণনা অনুসারে সেন্দুরাই শহরের জনসংখ্যা ছিল ৯,৬৪৩ জন, যার মধ্যে ৪,৮১৭ জন পুরুষ এবং ৪,৮২৬ জন নারী। ‌ছয় বছর অনূর্ধ্ব শিশুর সংখ্যা ১,০৫৫। মোট পরিবার সংখ্যা ২,৪০৬ টি। তপশিলি জাতি ও তপশিলি উপজাতি পর্যায়ভুক্ত জনসংখ্যা যথাক্রমে ২,৭২৭ ও ২১১ জন। শহরটির মোট সাক্ষরতার হার ৭৫.২২ শতাংশ, যেখানে পুরুষ সাক্ষরতার হার ৮৩.৭৮ শতাংশ এবং নারী সাক্ষরতার হার ৬৬.৮১ শতাংশ।
বিশাখাপত্তনম ইস্পাত কারখানা

বিশাখাপত্তনম ইস্পাত কারখানা হল বিশাখাপত্তনমে রাষ্ট্রীয় ইস্পাত নিগম লিমিটেডের একটি সংহত ইস্পাত কারখানা। ১৯৭১ সালে প্রতিষ্ঠিত কারখানাটি মূল্য সংযোজিত ইস্পাত উৎপাদনে মনোনিবেশ করে।
১৯৭০ সালের ১৭ এপ্রিল ভারতের প্রধানমন্ত্রী ইন্দিরা গান্ধী বিশাখাপত্তনমে কেন্দ্র সরকারের ইস্পাত কারখানা স্থাপনের সিদ্ধান্তের কথা ঘোষণা করেন। পূর্ববর্তী ইউএসএসআর সরকারের সহায়তার প্রস্তাবের সঙ্গে, কিছু বছর পরে একটি সংশোধিত প্রকল্পের উন্নয়ন ঘটে। ৮.৪ এমটিপি-এর ধারণক্ষমতা সম্পন্ন একটি কারখানা স্থাপনের জন্য প্রকল্পের বিস্তারিত প্রতিবেদন ১৯৮০ সালের নভেম্বর মাসে প্রস্তুত করা হয় এবং ১৯৮১ সালের ফেব্রুয়ারি মাসে ইউএসএসআর-এর সঙ্গে কোক ওভেন, ব্লাস্ট ফার্নেস ও সিন্টার প্লান্টের কাজের নকশা প্রস্তুতির জন্য একটি চুক্তি স্বাক্ষরিত হয়। ১৯৮২ সালের জানুয়ারি মাসে প্রথম কংক্রিট দ্বারা ব্লাস্ট চুল্লির ভিত্তি স্থাপন করা হয়। স্থানীয় টাউনশিপ নির্মাণের কাজও একই সময়ে শুরু হয়।
১৯৭০-এর দশকে, কুরুপম জমিদাররা ভাইজাগ ইস্পাত কারখানার জন্য ৬,০০০ একর জমি অনুদান করেন। ১৯৮২ সালের ১৮ ফেব্রুয়ারি একটি নতুন সংস্থা “রাষ্ট্রীয় ইস্পাত নিগম লিমিটেড” (আরআইএনএল) গঠিত হয়। বিশাখাপত্তনম ইস্পাত কারখানাটি সেল থেকে পৃথক করা হয় এবং ১৯৮২ সালের এপ্রিল মাসে আরআইএনএল'কে বিশাখাপত্তনম ইস্পাত কারখানাটির কর্পোরেট সত্তা করা হয়।
সুরেন্দ্র মেহতা

সুরেন্দ্র মেহতা বিহারের একজন ভারতীয় রাজনীতিবিদ এবং বিহার বিধানসভার সদস্য। ২০২০ বিহার বিধানসভা নির্বাচনে মেহতা বিজেপির টিকিটে বাছওয়ারা বিধানসভা কেন্দ্র থেকে জিতেছিলেন।
অজিত কুমার মেহতা

অধ্যাপক অজিত কুমার মেহতা (জন্ম: ৩ ফেব্রুয়ারি ১৯৩২, ফতেহপুর বালা, সমস্তিপুর জেলা (বিহার)) ভারতের বিহার রাজ্যের সমস্তিপুর (লোকসভা কেন্দ্র) থেকে ৬ষ্ঠ লোকসভার সদস্য ছিলেন।
তিনি সমস্তিপুর থেকে ৭ম, একাদশ ও দ্বাদশ লোকসভায় নির্বাচনেও নির্বাচিত হয়েছিলেন।
রাজীব নন্দন

রাজীব নন্দন একজন ভারতীয় রাজনীতিবিদ। তিনি ২০১৫ বিহার বিধানসভা নির্বাচনে ভারতীয় জনতা পার্টির সদস্য হিসাবে গুরুয়া আসন থেকে নির্বাচিত হয়েছিলেন।
সুখদা পান্ডে

সুখদা পান্ডে বিহারের ভারতীয় জনতা পার্টির নেতা এবং ভারতের বিহার সরকারের যুব শিল্প ও সংস্কৃতি মন্ত্রী। তিনি জাতীয় দলের সহ-সভাপতিও রয়েছেন। 
তিনি একজন ব্রাহ্মণ পরিবারের সদস্য এবং কন্যাকুবজা ব্রাহ্মণ পরিবারে বিবাহিত। তিনি মাগধ মহিলা কলেজের (পাটনা বিশ্ববিদ্যালয়ের) অবসরপ্রাপ্ত অধ্যক্ষ।
উপেন্দ্র পাসওয়ান

উপেন্দ্র পাসওয়ান একজন ভারতীয় রাজনীতিবিদ। তিনি ২০১৫ বিহার বিধানসভা নির্বাচনে রাষ্ট্রীয় জনতা দলের সদস্য হিসাবে বখরি আসন থেকে নির্বাচিত হয়েছিলেন।
আনন্দভূষণ পাণ্ডে

আনন্দভূষণ পান্ডে বিহারের ভারতীয় জনতা পার্টির সদস্য ছিলেন। ২০১৩ সালে বিহার বিধানসভা নির্বাচনে তিনি ভবুয়া আসন থেকে জিতেছিলেন। ৩০ নভেম্বর ২০১৭ সালে তিনি মৃত্যুবরণ করেন।
লক্ষ্মী নারায়ণ মেহতা

বিধায়ক লক্ষ্মী নারায়ণ মেহতা ভারতের বিহার থেকে বর্তমান বিহার বিধানসভার সদস্য। তিনি ভারতীয় জনতা পার্টি (বিজেপি)-এর সদস্য এবং ফোর্বসগঞ্জ বিধানসভা আসনের প্রতিনিধিত্ব করছেন।
মাঙ্গানী লাল মন্ডল

মাঙ্গানী লাল মন্ডল (জন্ম: ১ জুলাই ১৯৪৮) রাষ্ট্রীয় জনতা দলের রাজনীতিবিদ ও ভারতীয় সংসদের সদস্য ছিলেন, যেখানে তিনি লোকসভায় বিহারের প্রতিনিধিত্ব করেছেন। এর আগে, তিনি ১৯৮৬ থেকে ২০০৪ সাল পর্যন্ত বিহার আইন পরিষদের সদস্য ছিলেন। এই সময়ে তিনি রাজ্য মন্ত্রিসভায় মন্ত্রীও ছিলেন। তিনি ২০০৪ থেকে ২০০৯ সাল পর্যন্ত রাজ্যসভার সদস্যও ছিলেন। 
বর্তমানে তিনি আরজেডির বিপক্ষে রয়েছেন। ২০০২ থেকে ২০০৫ পর্যন্ত তিনি বিহার মন্ত্রিসভায় মন্ত্রী ছিলেন।
মোঃ আফাক আলম

মোঃ আফাক আলম একজন ভারতীয় রাজনীতিবিদ। তিনি বিহার বিধানসভার সদস্য। তিনি ২০২০ বিহার বিধানসভা নির্বাচনেভারতীয় জাতীয় কংগ্রেসের সদস্য হয়ে কসবা, পূর্ণিয়া (বিধানসভা কেন্দ্র) থেকে জিতেছিলেন।
তারাকান্ত ঝা

তারাকান্ত ঝা (১৯২৭-২০১৪) বিহার আইন পরিষদের চেয়ারম্যান ছিলেন। তিনি ভারতীয় জনসংঘ এবং পরবর্তীকালে ভারতীয় জনতা পার্টির নেতা ছিলেন। ২০১৪ সালের প্রথম দিকে তিনি জনতা দল সংযুক্ত পার্টিতে যোগ দিয়েছিলেন। ঝা একজন প্রবীণ আইনজীবী ছিলেন। ২০১৪ সালের মে মাসে তিনি মারা যান।
রাজ কিশোর কেশরী

রাজ কিশোর কেশরী (মৃত্যু: ২০১১) বিহারের ভারতীয় জনতা পার্টির একজন ভারতীয় রাজনীতিবিদ ছিলেন। ২০১১ সালের জানুয়ারিতে স্কুল অধ্যক্ষ রূপম পাঠক তাঁর বিরুদ্ধে ধর্ষণ ও যৌন নির্যাতনের অভিযোগ এনেছিলেন, যিনি তাকে ছুরিকাঘাত করেছিলেন যার জন্য তাঁর মৃত্যু হয়েছিল। তিনি রাজ্য আইনসভায় পূর্ণিয়ার প্রতিনিধিত্ব করেছিলেন।
রাজ্য কর্তৃক পরিচালিত প্রাথমিক পুলিশ তদন্তে রাজনৈতিকভাবে অনুপ্রাণিত হওয়ার অভিযোগ করা হয়েছিল, বিশেষত ধর্ষণের সংবাদ প্রথম যে সংবাদপত্রে প্রকাশিত হয়েছিল তার সম্পাদককে গ্রেপ্তার করা হয়েছিল। বিহারের মুখ্যমন্ত্রী নিতিশ কুমারকে কেন্দ্রীয় তদন্ত ব্যুরো কর্তৃক তদন্তের জন্য বলেছিল। 
হত্যার দায়ে রূপম পাঠক অভিযুক্ত হওয়ায় তাকে যাবজ্জীবন কারাদণ্ড প্রদান করা হয়েছিল।
মার্কারি সালফাইড

মার্কারি সালফাইড, মারকিউরিক সালফাইড বা মার্কারি(II) সালফাইড হল পারদ এবং গন্ধকের একটি রাসায়নিক যৌগ। এর রাসায়নিক সংকেত HgS। এটি জলে কার্যত অদ্রবণীয়।
মার্কারি সালফাইডের দুই ধরনের কেলাস আছে:
লাল, α-HgS এর স্ফটিকগুলি আলোক সক্রিয়। Hg-S এর কুণ্ডলী গঠনের জন্য হয়।
মার্কারি (II) লবণের দ্রবণের মধ্য দিয়ে হাইড্রোজেন সালফাইড গ্যাস পরিচালিত করলে কালো পাউডার হিসাবে β-HgS এর অধঃক্ষেপ পড়ে। সিনাবার অকরিককে বায়ুতে তাপজারণ করার সময় যে বাষ্প উৎপন্ন হয় তাকে ঘনীভূত করে পারদ পাওয়া যায়।
α-HgS লাল রঙ্গক হিসাবে সিঁদুর নামেই বেশি পরিচিত। সিঁদুরের রঙ আস্তে আস্তে গাঢ় হওয়ার যে প্রবণতা থাকে তা আসলে লাল α-HgS থেকে কালো β-HgS রূপান্তরের জন্য হয়। তবে ইটালির পম্পেইয়ে প্রত্নতাত্ত্বিক খননকালের সময় β-HgS সনাক্ত করা যায়নি, যেখানে প্রাথমিকভাবে লাল দেয়াল কালো হয়ে গিয়েছিল। এর কারণ হিসেবে পারদের ক্লোরাইড যৌগ (যেমন, কর্ডিয়ারাইট, ক্যালোমেল এবং টেরলিংগুয়াইট), ক্যালসিয়াম সালফেট, এবং জিপসাম এর গঠনের জন্য দায়ী ছিল।
উদয়ারপালয়ম

উদয়ারপালয়ম দক্ষিণ ভারতের তামিলনাড়ু রাজ্যে অবস্থিত আরিয়ালুর জেলার একটি ছোট শহর। এটি উদয়ারপালয়ম ব্লকে ব্লক সদর জয়ঙ্কোণ্ডমের নিকট অবস্থিত। শহরটি রাজধানী চেন্নাই থেকে ২৫৫ কিলোমিটার দক্ষিণ-পশ্চিমে, জেলাসদর আরিয়ালুর থেকে ৩০ কিলোমিটার পূর্ব দিকে এবং চিদম্বরম শহর থেকে ৫৮ কিলোমিটার পশ্চিম দিকে অবস্থিত। ১২ বর্গ কিলোমিটার অঞ্চল জুড়ে বিস্তৃত এই শহরে ১৫ টি ওয়ার্ড রয়েছে।
১৯৫৬ খ্রিস্টাব্দ পর্যন্ত উদয়ারপালয়মে জমিদারি প্রথা ছিল এবং এখানকার শেষ জমিদার চিন্নানল্লা উদয়ার ১৯৫৬ খ্রিস্টাব্দ অবধি বহাল তবিয়তে নিজের জমিদারি অব্যাহত রেখেছিলেন। শুধু তাই না তার পূর্বসূরিরা এখনও এই শহরে বিভিন্ন স্থানে বসবাস করেন।শহরটিতে রয়েছে একটি বৃহৎ প্রাসাদ একটি বৃহৎ আকৃতির মন্দির এবং মন্দির প্রাঙ্গণে একটি জলাধার।
১৮৮৬ খ্রিস্টাব্দ পর্যন্ত উদয়ারপালয়ম গ্রাম পঞ্চায়েতের অন্তর্ভুক্ত ছিল। একটি জি.ও.নং.৫৫ তাং ৭ জুলাই ২০০৬ এর মাধ্যমে এটিকে প্রথম পর্যায়ের নগর পঞ্চায়েতে উন্নীত করা হয়। উদয়ারপালয়ম শহরের সাথে পার্শ্ববর্তী আরো দুটি অঞ্চল তথা মূর্তিনগর এবং মুনীয়ধারণপোট্টিকে যুক্ত করে এই নগর পঞ্চায়েতটি স্থাপিত হয়৷
২০০১ খ্রিস্টাব্দে ভারতের জনগণনা অনুসারে উদয়ারপালয়ম শহরের মোট জনসংখ্যা ছিল ১১,৩২৫ জন। শহরের গড় সাক্ষরতার হার ছিল ৬২ শতাংশ যা রাষ্ট্রীয় গড় সাক্ষরতার হার এর থেকে বেশি, পুরুষ সাক্ষরতার হার ছিল ৭৩ শতাংশ এবং নারী সাক্ষরতার হার ছিল ৫২ শতাংশ। উদয়ারপালয়মের মোট জনসংখ্যার ১৩ শতাংশ ছিল ছয় বৎসর অনূর্ধ্ব শিশু।
২০১১ খ্রিস্টাব্দে ভারতের জনগণনা অনুসারে উদয়ারপালয়ম শহরের জনসংখ্যা ছিল ১২,৬৮৮ জন, যার মধ্যে ৬,২৯২ জন পুরুষ এবং ৬,৩৯৬ জন নারী। ‌ছয় বছর অনূর্ধ্ব শিশুর সংখ্যা ১৩৬৩। মোট পরিবার সংখ্যা ৩,১৫৫ টি। তপশিলি জাতি ও তপশিলি উপজাতি পর্যায়ভুক্ত শতকরা অনুপাত যথাক্রমে ২৪.৬৮ ও ০.৫৫। শহরটির মোট সাক্ষরতার হার ৭৮.৭৮ শতাংশ, যেখানে পুরুষ সাক্ষরতার হার ৮৭.৫৩ শতাংশ এবং নারী সাক্ষরতার হার ৭০.২৫ শতাংশ।
রাজপ্রাসাদ এবং ‌পয়রণীশ্বর মন্দির এই শহরের মূল পর্যটন আকর্ষণ। ‌পয়রণীশ্বর মন্দির রাজ্যের অন্যতম পুরাতন শিবমন্দির গুলির একটি, যা মোটামুটি ১৪০০ বছর পুরানো ইতিহাসকে স্মরণ করায়৷ এটি তাঞ্জাবুরের প্রহ্লাদীশ্বর মন্দিরের থেকেও সামান্য পুরাতন৷
রাষ্ট্রীয় ইস্পাত নিগম

ভাইজাগ স্টিল নামে পরিচিত রাষ্ট্রীয় ইস্পাত নিগম লিমিটেড (আরআইএনএল হিসাবে সংক্ষিপ্ত) ভারতের বিশাখাপত্তনমে অবস্থিত একটি সরকারি ইস্পাত উৎপাদক সংস্থা। রাষ্ট্রীয় ইস্পাত নিগম লিমিটেড (আরআইএনএল) বিশাখাপত্তনম ইস্পাত কারখানা (ভিএসপি) -এর কর্পোরেট সত্তা, যা অত্যাধুনিক প্রযুক্তিতে নির্মিত ভারতের প্রথম উপকূল ভিত্তিক সুংহত ইস্পাত কারখানা। বিশাখাপত্তনম ইস্পাত কারখানাটি (ভিএসপি) একটি ৭.৩ মিলিয়ন টন (প্রতি বছর) উৎপাদন ক্ষমতা সম্পূর্ণ কারখানা। এটি ১৯৯২ সালে ৩.০ মিলিয়ন টন (প্রতি বছর) তরল ইস্পাতের উতপাদনের ক্ষমতা সহ চালু হয়। সংস্থাটি পরবর্তীতে তার সক্ষমতা সম্প্রসারণ করে; ২০১৫ সালের এপ্রিল মাসে ৬.৩ মিলিয়ন টন (প্রতি বছর) এবং ২০১৭ সালে ডিসেম্বর মাসে ৭.৩ মিলিয়ন টন (প্রতি বছর) উৎপাদনের সক্ষমতায় পৌঁছায়। সংস্থার একটি সহায়ক সংস্থা রয়েছে। সহায়ক সংস্থাটি হল ৫১% শেয়ারহোল্ডিং সহ ইস্টার্ন ইনভেস্টমেন্ট লিমিটেড (ইআইএল), যার আবার দুটি সহায়ক সংস্থা রয়েছে, এগুলি হল মেসার্স ওড়িশা খনিজ উন্নয়ন সংস্থা লিমিটেড (ওএমডিসি) ও মেসার্স বিসরা স্টোন লাইম কোম্পানি লিমিটেড (বিএসএলসি)। সংস্থার যৌথ ভেনচারের আকারে যথাক্রমে ৫০% ও ২৬.৪৯% শেয়ারহোল্ডিংয়ের সাথে রিনমিল ফেরো অ্যালয় প্রাইভেট লিমিটেড ও ইন্টারন্যাশনাল কোল ভেনচার লিমিটেডে অংশীদারত্ব রয়েছে।
কামেশ্বর পাসওয়ান

কামেশ্বর পাসওয়ান (১৯৪১-২০১৮) ভারতের বিহার রাজ্যের একজন রাজনীতিবিদ এবং ভারতীয় জনতা পার্টির নেতা। তিনি প্রাক্তন প্রতিমন্ত্রী এবং রাজ্যসভা ও লোকসভার প্রাক্তন সদস্য। তিনি ১৯৭২ সালে বিহার বিধানসভায় প্রথমবারের মতো ভারতীয় জন সংঘের প্রার্থী হিসাবে নির্বাচিত হয়েছিলেন। পরে ১৯৭৭ সালে তিনি আবার বিধানসভায় নির্বাচিত হন এবং ১৯৭৯ পর্যন্ত তিনি বিহার সরকারের কল্যাণ মন্ত্রীর দায়িত্ব পালন করেন। পাসওয়ান ১৯৯০ সালে রাজ্যসভায় নির্বাচিত হন এবং ১৯৯৬ সাল পর্যন্ত এর সদস্য হিসাবে দায়িত্ব পালন করেন। একই বছর তিনি নওদা থেকে লোকসভায় নির্বাচিত হন।
তিনি রামদয়ালু সিং কলেজ থেকে এমএ পাশ করেন এবং মুজাফফরপুরের লাঙ্গত সিং কলেজে পড়াশোনা করেছেন। তিনি পেশায় একজন শিক্ষক।
পাসওয়ান জয়প্রকাশ নারায়ণ কর্তৃক পরিচালিত বিহার আন্দোলনে অংশ নিয়েছিলেন এবং ১৯৭৬ সালে তৎকালীন কংগ্রেস সরকার তাকে জরুরি সময়ে গ্রেপ্তার করে এবং ১৯ মাস জেল হাজতে রেখেছিল।
মুসাফির পাসওয়ান

মুসাফির পাসওয়ান বিহারের একজন ভারতীয় রাজনীতিবিদ এবং বিহার বিধানসভার সদস্য। পাসওয়ান ২০২০ বিহার বিধানসভা নির্বাচনে ভিআইপি টিকিটে বোচাহান বিধানসভা কেন্দ্র থেকে জিতেছিলেন।
সূর্যকান্ত পাসওয়ান

সূর্যকান্ত পাসওয়ান বিহারের একজন ভারতীয় রাজনীতিবিদ এবং বিহার বিধানসভার সদস্য। পাসওয়ান ২০২০ বিহার বিধানসভা নির্বাচনে তিনি ভারতীয় কমিউনিস্ট পার্টির টিকিটে বখরি বিধানসভা কেন্দ্র থেকে জিতেছিলেন।
অরুণ পাঠক (বিহারের রাজনীতিবিদ)

অরুণ পাঠক বিহারের একজন ভারতীয় রাজনীতিবিদ। তিনি ১৯ মে ২০০৫ পর্যন্ত বিহারের রাজ্যপালের উপদেষ্টা ছিলেন। ২০০৫ সালের মার্চ মাসে সেখানে রাষ্ট্রপতির শাসন জারি করা হয়েছিল। তিনি ১৯৯৩ সালে ভারতীয় প্রশাসনিক পরিষেবা থেকে অবসর গ্রহণ করেছিলেন। তিনি দুবার বিহারের মুখ্য সচিব ছিলেন। রেডিফ ডটকমের তথ্য মতে, তিনি তার সৎ ইমেজের জন্য পরিচিত ছিলেন।
২০০৫ সালের মে মাসে, টাইমস অফ ইন্ডিয়া এক সংবাদে তাঁকে লালু প্রসাদ যাদবের অনুগত বলে অভিযোগ করেছিল।
নারায়ণ প্রসাদ

নারায়ণ প্রসাদ বিহারের ভারতীয় জনতা পার্টির সদস্য। তিনি ২০১৫ সালে নুতন আসন থেকে বিহার বিধানসভা নির্বাচনে জিতেছেন।
সঞ্জয় প্রসাদ

সঞ্জয় প্রসাদ একজন ভারতীয় রাজনীতিবিদ এবং বিহারের জামুই থেকে আইন পরিষদের সদস্য (এমএলসি) হয়েছিলেন। তিনি রাষ্ট্রীয় জনতা দল থেকে পদত্যাগ করেন এবং আরও চার জনের সাথে জনতা দল (যুক্ত)-এ যোগদান করেছিলেন।
উপেন্দ্র প্রসাদ

উপেন্দ্র প্রসাদ একজন ভারতীয় রাজনীতিবিদ। তিনি জনতা দল (সংযুক্ত)-এর সদস্য হিসাবে বিহার আইন পরিষদের সদস্য নির্বাচিত হয়েছিলেন। পরে তিনি হিন্দুস্তানি আওম মোর্চায় যোগ দেন।
মতিউর রহমান (বিহারের রাজনীতিবিদ)

শ্রী মতিউর রহমান (মৃত্যু:১৮ ডিসেম্বর ২০০৭) ছিলেন ভারতীয় রাজনীতিবিদ ও রাষ্ট্রীয় জনতা দলের সদস্য। তিনি ভারতীয় সংসদ রাজ্যসভায় বিহারের প্রতিনিধিত্ব করেছেন।
চন্দ্র মোহন রাই

চন্দ্র মোহন রাই বিহারের ভারতীয় জনতা পার্টির নেতা। তিনি প্রাক্তন মন্ত্রিপরিষদ মন্ত্রী। রাই বিহার বিধানসভার সদস্য ছিলেন। 
রাই ১৯৬৭ সালে জন সংঘের টিকিটে প্রথম নির্বাচন করেছিলেন। পরে ১৯৭৭ সালে তিনি জনতা পার্টির টিকিটে রামনগর আসনে লড়াই করে এবং অর্জুন বিক্রম শাহের কাছে হেরে যান। 
১৯৯০ সালে রাই বিজেপি থেকে রামনগর নির্বাচনী এলাকা থেকে জিতেছিলেন। রাই নীতীশ কুমারের নেতৃত্বে বিহারের প্রথম এবং দ্বিতীয় এনডিএ সরকারের মন্ত্রিসভার অংশ ছিলেন। ২০১৫ সালে তিনি সক্রিয় রাজনীতি থেকে পদত্যাগ করেন।
2. http://www.travelindia-guide.com/assembly-elections/bihar/constituency-results/ramnagar.php
রুদল রায়

রুদল রায় একজন ভারতীয় রাজনীতিবিদ। তিনি জনতা দলের (ইউনাইটেড) সদস্য হিসাবে বিধানসভার সদস্যদের দ্বারা বিহারের বিহার আইন পরিষদে নির্বাচিত হয়েছিলেন।
লালন পাসওয়ান

লালন পাসওয়ান একজন ভারতীয় রাজনীতিবিদ। তিনি জনতা দলের (ইউনাইটেড)-এর সদস্য হিসাবে ফেব্রুয়ারি ২০০৫ এবং অক্টোবর ২০০৫ সালে বিহারের চেনারি আসন থেকে বিহার বিধানসভায় নির্বাচিত হয়েছিলেন। তিনি আবারও ২০১৫ বিহার বিধানসভা নির্বাচনের রাষ্ট্রীয় লোক সমতা পার্টির সদস্য হিসাবে নির্বাচিত হয়েছিলেন।
এফ্রাইন আমেস্কুয়া

এফ্রাইন আমেস্কুয়া (; ৩ আগস্ট ১৯০৭ – ১৫ সেপ্টেম্বর ১৯৭০) একজন মেক্সিকীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের পুরো সময় আতলান্তে এবং মেক্সিকোর হয়ে একজন মধ্যমাঠের খেলোয়াড় হিসেবে খেলেছিলেন।
১৯২৮–২৯ মৌসুমে, মেক্সিকীয় ফুটবল ক্লাব আতলান্তের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন; আতলান্তে প্রায় ১৫ মৌসুম অতিবাহিত করে অবসর গ্রহণ করেছিলেন।
১৯৩০ সালে, আমেস্কুয়া মেক্সিকোর হয়ে আন্তর্জাতিক পর্যায়ে অভিষেক করেছিলেন, যেখানে তিনি সর্বমোট ২ ম্যাচে অংশগ্রহণ করেছিলেন। তিনি মেক্সিকোর হয়ে ১৯৩০ ফিফা বিশ্বকাপে অংশগ্রহণ করেছিলেন।
এফ্রাইন আমেস্কুয়া ১৯০৭ সালের ৩রা আগস্ট তারিখে, মেক্সিকোর লেওনে জন্মগ্রহণ করেছিলেন এবং ১৯৭০ সালের ১৫ই সেপ্টেম্বর তারিখে মাত্র ৬৩ বছর বয়সে মৃত্যুবরণ করেছেন।
জয় বালাজি গোষ্ঠী

জয় বালাজি গোষ্ঠী একটি প্রাথমিক ইস্পাত উৎপাদক সংস্থা। এটি ইস্পাত কারখনার সাথে বিদ্যুৎও উৎপাদন করে এবং নয়টি স্থানে ইস্পাত কারখানা রয়েছে। সংস্থাটির রঘুনাথপুরে একটি বৃহৎ ইস্পাত, সিমেন্ট ও বিদ্যুৎ প্রকল্প স্থাপনেরও পরিকল্পনা রয়েছে।
রানীগঞ্জের নিকটবর্তী মঙ্গলপুর ইন্ডাস্ট্রিয়াল এস্টেটে সংস্থাটির বার্ষিক ১০৫,০০০ টন ক্ষমতা সম্পন্ন স্পঞ্জ আয়রন উৎপাদনের ইউনিট রয়েছে। মঙ্গলপুর ইন্ডাস্ট্রিয়াল এস্টেট কমপ্লেক্সেই একটি হালকা ইস্পাত বাট উৎপাদনের ইউনিট রয়েছে, যেটি প্রতি বছর ১৬,৬০০ টন ইস্পাত উৎপাদনে সক্ষম।
পশ্চিমবঙ্গের দুর্গাপুরে এটি একটি হালকা ইস্পাত বাট উৎপাদনের ইউনিট রয়েছে, যার বার্ষিক ৭৮,৭২০ টন উৎপাদন ক্ষমতা রয়েছে। এই কারখানার চারটি চুল্লির প্রতিটি ৬ টন ধারণক্ষমতা যুক্ত এবং পুনরায় রোলিং মিল টিএমটি তৈরির জন্য জার্মানির থার্মেক্স প্রযুক্তি ব্যবহার করা হয়। সংস্থাটি বছরে ৮০,০০০ টন উৎপাদন ক্ষমতা সহ দুটি মিনি বিস্ফোরণ চুল্লি স্থাপন করেছে।
এই গোষ্ঠীটির উপস্থিতি রানীগঞ্জ, লিলুয়া ও রাউরকেলায় রয়েছে। জয় বালাজি ইন্ডাস্ট্রিজ ঝাড়খণ্ডের সরাইকেলায় অবস্থিত একটি স্পঞ্জ আয়রন প্ল্যান্ট সহ স্পঞ্জ আয়রন প্রস্তুতকারক নীলাচল আয়রন অ্যান্ড পাওয়ার লিমিটেডকে (এনআইপিএল) অধিগ্রহণ করেছে।
জোই বেঞ্জামিন

যোসেফ ইমানুয়েল বেঞ্জামিন (; জন্ম: ২ ফেব্রুয়ারি, ১৯৬১) সেন্ট কিটসের ক্রাইস্ট চার্চ নিকোলা টাউন এলাকায় জন্মগ্রহণকারী ওয়েস্ট ইন্ডিয়ান বংশোদ্ভূত কোচ ও সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৯০-এর দশকের মাঝামাঝি সময়কালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে সারে ও ওয়ারউইকশায়ার দলের প্রতিনিধিত্ব করেন। দলে তিনি মূলতঃ ডানহাতে মিডিয়াম-ফাস্ট বোলিং করতেন। এছাড়াও, ডানহাতে নিচেরসারিতে ব্যাটিং করতেন জোই বেঞ্জামিন।
১৯৮৮ সাল থেকে ১৯৯৯ সাল পর্যন্ত জোই বেঞ্জামিনের প্রথম-শ্রেণীর খেলোয়াড়ী জীবন চলমান ছিল। কাউন্টি ক্রিকেট জীবনকে দ্বি-ধারায় বিভক্ত করেছেন জোই বেঞ্জামিন। নিখুঁততার সাথে আউটসুইঙ্গারের মাধ্যমে বোলিং কর্মে অগ্রসর হতেন। হঠাৎ আলোর ঝলকানীর ন্যায় তার কাউন্টি জীবনের সূত্রপাত ঘটলেও ১৯৯৭ সালে তাকে সারে দলের পক্ষে নিয়মিতভাবে খেলানো হয়নি। ১৯৯৯ সালে তাকে অব্যাহতি দেয়া হয়। তাসত্ত্বেও, তিনি অন্যতম জনপ্রিয় খেলোয়াড় ছিলেন। তার বাহু চাঞ্চল্যতাসহ অপরিসীম শক্তিতে ভরপুর ছিল। বোলিংয়ের ধরন অনেকাংশেই গ্ল্যাডস্টোন স্মল ও ডমিনিক কর্কের অনুরূপ ছিল। তবে, তার ব্যাটিংয়ের ধরনে মার কিংবা মর আকারের।
শক্ত মজবুত গড়নের অধিকারী জোই বেঞ্জামিন বেশ দেরীতে কাউন্টি ক্রিকেটে অংশ নিয়েছেন। শুরুতে ওয়ারউইকশায়ার ও পরবর্তীকালে সারে দলের সাথে যুক্ত হন। এরপর, স্টাফোর্ডশায়ারের পক্ষে মাইনর কাউন্টিজ ক্রিকেটে বেশ সফলতার স্বাক্ষর রাখেন। ১৯৮৮ থেকে ১৯৯৯ সাল পর্যন্ত প্রথম-শ্রেণীর ক্রিকেটে ২৯.৯৪ গড়ে ৩৮৭ উইকেট দখল করেছিলেন। তন্মধ্যে, শেষ মৌসুমে সারে দলের কাউন্টি চ্যাম্পিয়নশীপের শিরোপা বিজয়ী দলের সদস্য ছিলেন। এ পর্যায়ে অবশ্য তিনি মাত্র দুইটি খেলায় অংশ নিয়েছিলেন। ব্যাট হাতে নিয়ে প্রথম-শ্রেণীর ক্রিকেটে ব্যক্তিগত সর্বোচ্চ করেছেন ৪৯ রান।
সমগ্র খেলোয়াড়ী জীবনে একটিমাত্র টেস্ট ও দুইটিমাত্র একদিনের আন্তর্জাতিকে অংশগ্রহণ করেছেন জোই বেঞ্জামিন। ১৮ আগস্ট, ১৯৯৪ তারিখে ওভালে সফরকারী দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। অন্যদিকে, ৬ ডিসেম্বর, ১৯৯৪ তারিখে সিডনিতে স্বাগতিক অস্ট্রেলিয়া দলের বিপক্ষে একদিনের আন্তর্জাতিকে অভিষেক ঘটে তার। এরপর, ৭ জানুয়ারি, ১৯৯৫ তারিখে ব্রিসবেনে জিম্বাবুয়ে দলের বিপক্ষে সর্বশেষ ওডিআইয়ে অংশ নেন তিনি।
এক টেস্টের বিস্ময়কারী হিসেবে ১৯৯৪ সালে তিনি তার একমাত্র টেস্টে অংশ নেন। সফররত দক্ষিণ আফ্রিকা দলের বিপক্ষে বিস্ময়করভাবে ওভালে নিজ মাঠে সিরিজের তৃতীয় ও চূড়ান্ত টেস্টে ইংল্যান্ড দলের সদস্য করা হয়। ঐ খেলায় তিনি বেশ ভালো খেলেন। প্রথম ইনিংসে চার উইকেটের সন্ধান পান তিনি। তবে, দ্বিতীয় ইনিংসে ডেভন ম্যালকমের নয় উইকেট লাভের ন্যায় দর্শনীয় ক্রীড়াশৈলী প্রদর্শনের কারণে তার সাফল্য ম্লান হয়ে পড়ে। এ পর্যায়ে তার বয়স ছিল ৩৩ বছর। এরপর তাকে আর দলে খেলানো হয়নি। জাতীয় দল নির্বাচকমণ্ডলী তরুণ ফাস্ট বোলারদেরকে অগ্রাধিকার দিতে থাকেন। ঐ মৌসুমের শীতকালে আন্তর্জাতিক খেলোয়াড়ী জীবনের বাদ-বাকী সময়ে অস্ট্রেলিয়ার বিপক্ষে দুইটি একদিনের আন্তর্জাতিকে অংশগ্রহণের সুযোগ ঘটে তার।
ক্রিকেট খেলা থেকে অবসর গ্রহণের পর ক্রিকেট কোচ হিসেবে দায়িত্ব পালন করছেন। বর্তমানে তিনি সারের রেইগেট এলাকায় বসবাস করছেন। রেইগেট গ্রামার স্কুলে ক্রিকেট কোচ হিসেবে নিযুক্তি লাভ করেন।
নেয়্যাড (প্রাকৃতিক উপগ্রহ)

নেয়্যাড (ইংরেজি: Naiad, ) বা নেপচুন ৩ (ইংরেজি: Neptune III) হল নেপচুন গ্রহের নিকটতম প্রাকৃতিক উপগ্রহ। পূর্বে এটিকে এস/১৯৮৯ এন ৬ (ইংরেজি: S/1989 N 6) নামে চিহ্নিত করা হত। নেপচুনের কেন্দ্রস্থল থেকে ৪৮২২৪ কিলোমিটার দূরে অবস্থিত এই উপগ্রহটি গ্রিক পুরাণের নেয়্যাডের নামাঙ্কিত। নেয়্যাড নেপচুনের সঙ্গে জোয়ারের বন্ধনে আবদ্ধ। তাই দিগন্তরেখার উপর এটির কক্ষপথের কৌণিক দূরত্ব ক্রমশ হ্রাস পাচ্ছে এবং ভবিষ্যতে নেপচুনের বায়ুমণ্ডলের সংঘাতের ফলে এটি নতুন একটি বলয়ে পরিণত হবে।
১৯৮৯ সালের সেপ্টেম্বর মাসের মধ্যভাগে কোনও এক সময়ে "ভয়েজার ২" প্রোব থেকে গৃহীত আলোকচিত্রগুলি থেকে নেয়্যাড আবিষ্কৃত হয়। এই ফ্লাইবাইয়ের সময় আবিষ্কৃত শেষ উপগ্রহ হিসেবে এটির অস্থায়ী নামকরণ করা হয়েছিল "এস/১৯৮৯ এন ৬"। ১৯৮৯ সালেরই ২৯ সেপ্টেম্বর আইএইউ-এর ৪৮৬৭ নং সার্কুলারে আবিষ্কারের কথা আনুষ্ঠানিকভাবে ঘোষণা করা হয় এবং সেই প্রসঙ্গে "১১ দিনে গৃহীত ২৫টি ছবি"র কথাও উল্লেখ করা হয়। এর থেকে বোঝা যায়, উপগ্রহটি ১৮ সেপ্টেম্বরের আগেই কোনও এক সময় আবিষ্কৃত হয়েছিল। উপগ্রহটির আনুষ্ঠানিক স্থায়ী নামকরণ করা হয় ১৯৯১ সালের ১৬ সেপ্টেম্বর।
নেয়্যাড একটি অনিয়তাকার উপগ্রহ। সম্ভবত নেপচুনের আদি উপগ্রহগুলির ধ্বংসবশেষ থেকে নুড়ি পুনঃসৃজিত হয়ে এই উপগ্রহটির উৎপত্তি ঘটে। উল্লেখ্য, মনে করা হয় যে ট্রাইটন নেপচুনের মাধ্যাকর্ষণের জালে আবদ্ধ হয়ে একটি অত্যন্ত উৎকেন্দ্রিক প্রাথমিক কক্ষপথে স্থাপিত হওয়ার কিছুকালের মধ্যেই এই আদি উপগ্রহগুলি এক বিশৃঙ্খল অবস্থা পড়ে চূর্ণবিচূর্ণ হয়ে গিয়েছিল।
একটি "পরিহারের নৃত্যে" পরবর্তী বাহ্যিক উপগ্রহ থ্যালাসার সঙ্গে নেয়্যাডের কক্ষীয় অনুনাদ ৭৩:৬৯। নেপচুনকে প্রদক্ষিণ করার সময় অধিকতর নতি-যুক্ত নেয়্যাড সফলভাবে প্রথমে উপর থেকে দু’বার ও তারপর নিচ থেকে দু’বার অতিক্রম করে যায়। পৃথিবীর হিসেবে প্রতি ~২১.৫ দিনে এই অতিক্রমণের একটি চক্র সম্পূর্ণ হয়। পরস্পরকে অতিক্রম করার সময় দু’টি উপগ্রহের দূরত্ব থাকে প্রায় ৩৫৪০ কিলোমিটার। এই দু’টির কক্ষীয় ব্যাসার্ধের মধ্যে পার্থক্য মাত্র ১৮৫০ কিলোমিটার হলেও নেয়্যাড নিকটতম অবস্থানে থ্যালাসার উপরে বা নিচে ~২৮০০ কিলোমিটার ঘুরে যায়। এইভাবে এই অনুনাদ এই ধরনের অন্যান্য অনেক কক্ষীয় পারস্পরিক সম্পর্কের মতো সংযোগস্থলে সর্বাধিক পৃথকীকরণের মাধ্যমে কক্ষপথগুলিকে স্থায়িত্ব দান করছে। যদিও যেখানে উৎকেন্দ্রিকতা যৎসামান্য সেখানে এই এড়িয়ে চলার ক্ষেত্রে কক্ষীয় নতির এহেন ভূমিকা সচরাচর দেখা যায় না।
"ভয়েজার ২" ফ্লাইবাই অতিক্রমণের পর নেপচুন মণ্ডলীটি পৃথিবীস্থ মানমন্দিরগুলি থেকে এবং সেই সঙ্গে হাবল স্পেস টেলিস্কোপ থেকে বিস্তারিতভাবে পর্যবেক্ষিত হয়। ২০০২-০৩ সালে কেক টেলিস্কোপ অ্যাডাপটিভ অপটিকস ব্যবহার করে উক্ত মণ্ডলীটি পর্যবেক্ষণ করে চারটি বৃহত্তম অভ্যন্তরীণ উপগ্রহ সহজেই শনাক্ত করতে সক্ষম হয়। একই পদ্ধতি ব্যবহার করে থ্যালাসা আবিষ্কৃত হলেও নেয়্যাডের অবস্থান চিহ্নিত করা যায়নি। সকল জ্ঞাত উপগ্রহ ও "ভয়েজার ২" কর্তৃক আবিষ্কৃত উপগ্রহগুলির থেকেও অস্পষ্টতর সম্ভাব্য নতুন উপগ্রহগুলিকে শনাক্ত করার উপযোগী প্রযুক্তি হাবল স্পেস টেলিস্কোপের ছিল। ২০১৩ সালের ৮ অক্টোবর সেটি ইনস্টিটিউট আনুষ্ঠানিকভাবে ঘোষণা করে যে, ২০০৪ সাল থেকে হাবল কর্তৃক গৃহীত এবং তথ্যভাণ্ডারে সঞ্চিত হতে থাকা ছবিগুলি থেকে নেয়্যাডকে শনাক্ত করা সম্ভব হয়েছে। নেয়্যাডের এফেমেরিসে গুরুত্বপূর্ণ ভুল থাকায় অবস্থানের হদিস হারিয়ে গিয়েছিল বলে যে সন্দেহ করা হয়েছিল, তা সঠিক প্রতিপন্ন হয়; কারণ নেয়্যাড তার প্রত্যাশিত অবস্থানের থেকে ৮০ ডিগ্রি দূরে অবস্থিত।
আবদুল হাই আরিফী

আবদুল হাই আরিফী (১৮৯৮ — ২৭ মার্চ ১৯৮৬) (যিনি হাকিম আবদুল হাই নামেও পরিচিত) ছিলেন একজন পাকিস্তানি দেওবন্দি ইসলামি পণ্ডিত, শিক্ষাবিদ, লেখক, আধ্যাত্মিক ব্যক্তিত্ব ও সমাজ সংস্কারক। তিনি চিশতিয়া তরিকায় আশরাফ আলী থানভীর শিষ্য ছিলেন এবং তার শিষ্যদের মধ্যে মুহাম্মদ তাকি উসমানি, মুহাম্মদ রফী উসমানী উল্লেখযোগ্য। তিনি "‘উসওয়ায়ে রাসূলে আকরাম’" এবং "‘মৃত্যু ও উত্তরাধিকার ’" সহ কয়েকটি বই রচনা করেছিলেন। তিনি দশ বছর দারুল উলুম করাচীর মহাপরিচালক হিসেবে দায়িত্ব পালন করেছিলেন।
আরিফী ১৮৯৮ সালে ব্রিটিশ ভারতের যুক্ত প্রদেশে জন্মগ্রহণ করেছিলেন। তিনি ১৯২৩ সালে মুহাম্মদান অ্যাংলো ওরিয়েন্টাল কলেজ থেকে স্নাতক এবং লখনৌ বিশ্ববিদ্যালয় থেকে এলএলবি ডিগ্রি অর্জন করেন। তিনি ১৯২৬ থেকে ১৯৩৫ পর্যন্ত আইন চর্চা করেছিলেন। তিনি ১৯৩৬ সালে আইন পেশা ছেড়ে হোমিওপ্যাথি নিয়ে পড়াশোনা করেন। তিনি মৃত্যুর আগ পর্যন্ত হোমিওপ্যাথিক চিকিৎসার অনুশীলন করেছিলেন।
আরিফী ১৯২৩ সাল থেকে আশরাফ আলী থানভীর সান্নিধ্যে ছিলেন এবং ১৯২৭ সালে তার নিকট বায়আত হয়েছিলেন। থানভী ১৯৩৫ সালে তাকে চিশতী তরিকায় খেলাফত দিয়েছিলেন। তিনি দারুল উলুম করাচীর নির্বাহী পরিষদের সদস্য ছিলেন। তিনি মুহাম্মদ শফি উসমানিকে দারুল উলুম করাচীর মহাপরিচালক হিসেবে দায়িত্ব দিয়েছিলেন এবং মৃত্যুর আগ পর্যন্ত তিনিও প্রায় দশ বছর এই দায়িত্ব পালন করেছিলেন।
১৯৮৬ সালের ২৭ মার্চ আরিফী মৃত্যুবরণ করেন। মুহাম্মদ তাকি উসমানি তার জানাজার নামাযের ইমামতি করেছিলেন এবং মুহাম্মদ জিয়া-উল-হক ও জাহান দাদ খান তার জানাযায় উপস্থিত ছিলেন। তাকে দারুল উলুম করাচীর কবরস্থানে দাফন করা হয়।
আরিফীর শিষ্যদের মধ্যে রয়েছেন: মুহাম্মদ তাকি উসমানি এবং মুহাম্মদ রফী উসমানী।
আরিফী রচিত বইসমূহের মধ্যে রয়েছে:
তার জীবনীগ্রন্থ সমূহের মধ্যে মুহাম্মদ রফী উসমানীর রচিত "‘মেরে মুরশিদ হযরত আরিফী ’" এবং সৈয়দ রিয়াজউদ্দীন রচিত ‘"আরিফ বিল্লাহ হযরত ডাক্তার মুহাম্মদ আবদুল হাই : সাবানিহ হায়াত বা তালিমাত" ’ অন্যতম।
বসনিয়া ও হার্জেগোভিনার ইতিহাস

বসনিয়া ও হার্জেগোভিনা কখনও কখনও বসনিয়া হিসাবে পরিচিত এবং এটি বলকান উপদ্বীপ এর অন্তর্গত দক্ষিণপূর্ব ইউরোপের একটি দেশ। নব্যপ্রস্তরযুগ থেকেই এখানে মানুষের স্থায়ী বসবাস ছিল। আদি ঐতিহাসিক কাল থেকেই এখানে ইলরিয়ান্স এবং সেল্টিকরা বসবাস করত। এখানে খ্রিস্ট ধর্ম প্রথম কী দ্বিতীয় শতাব্দীতে এসেছিল এবং চতুর্থ শতাব্দীর মধ্যে অঞ্চলটি পশ্চিম রোমান সাম্রাজ্য এর অংশ হয়ে যায়। ৬ ষ্ঠ শতাব্দীতে স্লাভ এবং এর পরে জার্মানির উপজাতিরা এই অঞ্চলটি আক্রমণ করেছিল। ১১৩৬ সালে হাঙ্গেরির বেলা দ্বিতীয় বসনিয়া আক্রমণ করেন এবং তাঁর ছেলে হাঙ্গেরির দ্বিতীয় লেডিসলাস এর সম্মানের উপাধি হিসাবে "ব্যান অফ বসনিয়া" উপাধি সৃষ্টি করেন। এই সময়ের মধ্যে বসনিয়া কার্যত স্বায়ত্তশাসিত হয়ে ওঠে এবং শেষ পর্যন্ত ১৩৭৭ সালে একে একটি রাষ্ট্র (কিংডম) হিসাবে ঘোষণা করা হয়। ১৪৬৩ সালে দেশটি অটোমান সাম্রাজ্য বা উসমানীয় সাম্রাজ্যের অধীনে আসে এবং সেই শাসন ৪০০ বছর স্থায়ী হয়েছিল। তাঁরা রাজনৈতিক ও প্রশাসনিক ব্যবস্থায় প্রচুর পরিবর্তন সাধন করেছিলেন। যেমন ভূমি সংস্কার এবং শ্রেণি ও ধর্মীয় পার্থক্য প্রবর্তন করেছিল। ১৮৩১ সালে এক ধারাবাহিক বিদ্রোহ শুরু হয় যা অবশেষে ১৮৭৫ সালের হার্জেগোভিনীয় বিদ্রোহে গিয়ে সমাপ্ত হয়। শেষেরটি ছিল এক বিশাল কৃষক বিদ্রোহ। সংঘর্ষের ফলে শেষ পর্যন্ত উসমানীয় শাসক ১৮৭৮ সালের বার্লিন চুক্তির মধ্য দিয়ে দেশটির প্রশাসনিক দায়িত্ব অস্ট্রিয়া-হাঙ্গেরির কাছে দিয়ে দিতে বাধ্য হন। ১৯২৯ সালে যুগোস্লাভিয়া রাজত্ব প্রতিষ্ঠায় দেশটির প্রশাসনিক অঞ্চলগুলিকে পুর্নবিন্যাস করে যুগোস্লাভিয়া রাজত্ব উদ্দেশ্যমূলকভাবে সমস্ত ঐতিহাসিক এবং জাতিগত ব্যাপার এড়িয়ে গিয়ে বসনিয়ান পরিচয়ের চিহ্নসমূহ নির্মূল করে দেন। দ্বিতীয় বিশ্বযুদ্ধ -এ নাৎসি বাহিনী যুগোস্লাভিয়া রাজ্য জয় করে নেয় এবং বসনিয়াকে ক্রোয়েশিয়ার স্বতন্ত্র রাজ্য (এনডিএইচ) এর হাতে তুলে দেয়। এর পরণতিতে সেখানে ব্যাপক নির্যাতন ও গণহত্যা পরিচালিত হয়েছিল। ১৯৯২ সালে শুরু হয় তিন বছর ব্যাপী যুদ্ধ। এর ফলে প্রায় ১০০,০০০ জন লোক মারা গিয়েছিল এবং শরণার্থী হয়েছিল প্রায় ২ মিলিয়ন মানুষ।
বসনিয়াতে নব্যপ্রস্তরযুগের সময় থেকে মানুষের বসতি রয়েছে। ব্রোঞ্জ যুগ এর শেষভাগে নব্যপ্রস্তরযুগের জনসংখ্যার অধীনস্থ আরও যুদ্ধপ্রিয় ইন্দো-ইউরোপীয় উপজাতি ইলিরিয়ান নামে পরিচিত গোষ্ঠীটি তাদের স্থান দখল করে। খ্রিস্টপূর্ব চতুর্থ এবং তৃতীয় শতাব্দীতে সেল্টিকদের অভিবাসনে অনেক ইলিরিয়ান উপজাতি তাদের দেশ থেকে বাস্তুচ্যুত হয়। কিছু সেল্টিক এবং ইলিরিয়ান উপজাতির সংমিশ্রণও ঘটে। এই সময়ের কোনও জোরালো ঐতিহাসিক প্রমাণ খুব কম মেলে। তবে সামগ্রিকভাবে দেখা যায় যে পৃথক পৃথক ভাষায় কথা বলা বিভিন্ন লোকজনসহ অঞ্চলটি বেশ জনবহুল ছিল।
২ য় শতাব্দীর শেষভাগে ইতোমধ্যে এই অঞ্চলে খ্রিস্টান ধর্ম এসে পৌঁছে গিয়েছিল এবং সেই সময়ের অসংখ্য নিদর্শন ও উপাদানগুলিই এর সাক্ষ্য দেয়। ৩৩৭ থেকে ৩৯৫ সালের মধ্যে (রোমান) সাম্রাজ্য বিভক্ত হয়ে যাওয়ার পরে ঘটনাক্রমে ডালমাশিয়া এবং প্যানোনিয়া অন্তর্ভুক্ত হয় পশ্চিম রোমান সাম্রাজ্য এর। ৪৫৫ সালে অঞ্চলটি জয় করে নেয় অস্ট্রোগথরা এবং পরবর্তী বছরগুলিতে অঞ্চলটি আলান এবং হুনদের মধ্যে আবারও হাতবদল হয়েছিল।
১৪৫৪ সালের পর থেকে বসনিয়া উসমানী সাম্রাজ্যের অংশ হয়েছিল। উসমানী হুকুমত সনজাক-বেগদের বসনিয়ার সুবাহদার নিয়োগিত করেছিলেন।
লাইকা (সিগারেট)

লাইকা ("") সোভিয়েত ইউনিয়নে উৎপাদিত সিগারেটের লুপ্ত ব্র্যান্ড। সোভিয়েত ইউনিয়নের কয়েকটি তামাক প্রক্রিয়াজাতকারী প্রতিষ্ঠান সিগারেটটি উৎপাদন করতো, এদের মধ্যে "তাবাখনিয়া ফাব্রিকা ডুকাত মস্কো" ও "তাবাখনিয়া ফাব্রিকা নং ১ লেলিনগ্রাদ" উল্লেখযোগ্য। সিগারেট ব্র্যান্ডের নাম প্রথম জীব হিসেবে ১৯৫৭ সালের ৩ নভেম্বর পৃথিবীর কক্ষপথ পরিক্রমণকারী কুকুর লাইকা'র নামানুসারে রাখা হয়েছিল।
১৯৫৭ সালে লাইকার মহাকাশ ভ্রমণের বছর প্রাণীটির সম্মানে সিগারেটের এই ব্র্যান্ডটি তৈরী ও বাজারজাত শুরু হয়েছিল সোভিয়েত ইউনিয়নের খাদ্য শিল্প মন্ত্রণালয়ের তত্ত্বাবধায়নে সিগারেটটির উৎপাদন হতো। ১৯৬০ সালের ১ মে, স্নায়ুযুদ্ধ চলাকালীন ১৯৬০-এর ইউ-২ ঘটনায় আমেরিকান লকহিড ইউ-২ বৈমানিক ফ্রান্সিস গ্যারি পাওয়ারসকে স্‌ভের্দ্‌লভ্‌স্কে ভূপাতিত করা হয়েছিল। তখন পাওয়ারসকে উদ্ধারকারি গ্রামবাসীরা তাকে ধূমপানের জন্য লাইকা সিগারেট দিয়েছিল। পাওয়ারস তার ১৯৭০ সালের স্মৃতিচারণ গ্রন্থে ধূমপানের ঘটনা সম্পর্কে লিখেন, ""আমার ফ্লাইট-স্যুটের পকেটে "কেন্ট" ব্র্যান্ডের এক মোড়ক সিগারেট ছিল, আমি সেগুলি সেখানে রেখে এসেছি।","(লাইকা) একটি ছাকুনি বা ফিল্টারযুক্ত সিগারেট, এটি এমেরিকান (কেন্ট) সিগারেটের মতই খুব স্বাদের ছিল।" বিপণনের উদ্দেশ্যে "লাইকা" সিগারেটের বেশ কয়েকটি বিজ্ঞাপন বানানো হয়েছিল। সোভিয়েত ইউনিয়নে ১৯৮০-এর দশকের শেষ পর্যন্ত লাইকা সিগারেট উৎপাদন ও বিক্রি হয়েছে। ব্র্যান্ডটির উৎপাদন বন্ধ হয়ে যাওয়ার কারণ অজানা থেকে যায়। ধারণা করা হয়, সোভিয়েত ইউনিয়নের পতনের পর এটির উৎপাদন বন্ধ হয়ে যায়।
"লাইকা" সিগারেটের মোড়কটি উপরে নীল ও নীচের অংশ সাদা রঙের পটভূমি ছিল। সম্মুখভাগে নীল ও সাদা পটভূমির মাঝে লাইকা' গলা পর্যন্ত প্রতিকৃতি এবং নীচে স্বর্নালী অক্ষরে রুশ ভাষায় রচিত "Лайка" ("লাইকা") শব্দটি লেখা থাকতো। উপরের নীল অংশে লাইকাকে বহনকারী স্পুটনিক-২ রকেট ও রকেটের উপরিভাগে রাশিয়ান প্রলেতারিয়েত প্রতীক 'হাতুড়ি ও কাস্তে' অঙ্কিত ছিল। এছাড়াও নীল পটভূমিতে মহাকাশের প্রতিনিধি হিসেবে চাঁদ ও বেশকয়েকটি তারা থাকতো। মোড়কের পিছনে রুশ ভাষায় একটি বার্তার পাশাপাশি অনুমোদনের মোহর, মোড়ক তৈরির তারিখ, সিগারেটের পরিমাণ(২০) এবং ইংরেজিতে "মেড ইন ইউএসএসআর" কথাটি লেখা থাকতো।
লাইকা ব্র্যান্ডের সিগারেট মূলত সোভিয়েত ইউনিয়নের বিক্রি হতো, এছাড়াও ব্র্যান্ডটি যুক্তরাজ্য, বুলগেরিয়া ও ফিনল্যান্ডে শুল্কমুক্ত পণ্য হিসেবে বাজারজাত ও বিক্রি হতো।
ব্রিটিশ দ্বীপ অঞ্চলের ইতিহাস

ব্রিটিশ দ্বীপপুঞ্জ মাঝে মাঝেই প্রত্যক্ষ করেছে গ্রেট ব্রিটেন, আইল অব ম্যান, আয়ারল্যান্ড, গার্ন্সি বেইলিউইক, জার্সি বেইলিউইক এবং সংলগ্ন ছোট দ্বীপপুঞ্জ দখলকারী লোকেদের মধ্যের প্রতিযোগিতা এবং সহযোগিতা।
এখনকার ব্রিটিশ দ্বীপপুঞ্জে দুটি সার্বভৌম রাষ্ট্র রয়েছে: প্রজাতন্ত্রী আয়ারল্যান্ড এবং যুক্তরাজ্য। এছাড়াও রয়েছে তিনটি আওতাধীন অঞ্চল: গর্নসি, জার্সি এবং আইল অব ম্যান। যুক্তরাজ্য ইংল্যান্ড, উত্তর আয়ারল্যান্ড, স্কটল্যান্ড এবং ওয়েলস দ্বারা গঠিত। এর প্রতিটি কাউন্টির নিজস্ব ইতিহাস রয়েছে। এ ছাড়াও উত্তর আয়ারল্যান্ড এক পর্যায়ে স্বাধীন রাষ্ট্র ছিল। প্রকৃতপক্ষে যুক্তরাজ্য গঠনের ইতিহাস অত্যন্ত জটিল।
১৯৪৯ সালের আয়ারল্যান্ড প্রজাতন্ত্রের আইন এর আগে পর্যন্ত ব্রিটিশ রাজতন্ত্র ছিল ১৬০৩ সালের ব্রিটিশ দ্বীপপুঞ্জের সমস্ত দেশের রাষ্ট্র প্রধানদের মুকুট একীকরণ। যদিও "ব্রিটিশ দ্বীপপুঞ্জ" শব্দটি ১৬০৩ সালে ব্যবহৃত হয়নি। অতিরিক্তভাবে আরও বলার যে আয়ারল্যান্ডের বেশিরভাগ স্বাধীনতার পর থেকে দ্বীপপুঞ্জ এর লোকদের মধ্যে সম্পর্কের জটিলতার কারণে (দেখুন: "ব্রিটিশ দ্বীপপুঞ্জের পরিভাষা")) ইতিহাসবিদরা প্রায়ই এই অঞ্চল সম্পর্কে "ব্রিটিশ দ্বীপপুঞ্জ" শব্দটি এড়িয়ে যেতেন।
প্যালিওলিথিক এবং মেসোলিথিক যথাক্রমে পুরাতন ও মধ্য প্রস্তর যুগ হিসাবে পরিচিত। এই সময়টি ছিল একটি শিকারী সংগ্রহকারী অর্থনীতি এবং সে সময়ের পাথরের সরঞ্জাম প্রযুক্তির উপর নির্ভর করে ঐ সময়টি চিহ্নিত করা হয়েছিল। 
ব্রিটিশ দ্বীপপুঞ্জে পুরাতন প্রস্তর যুগের সময়ের প্রথমদিকে হোমিনিডরা বিশেষ করে বিলুপ্ত হোমো হাইডেলবার্গেনসিস এই অঞ্চলে প্রথম পরিচিত বাসস্থান গড়েছিল। 
এই সময়কালের সবচেয়ে গুরুত্বপূর্ণ প্রত্নতাত্ত্বিক স্থানগুলির মধ্যে অন্যতম হ'ল দক্ষিণ ইংল্যান্ড এর পশ্চিম সাসেক্সে অবস্থিত বক্সগ্রোভ কোয়ারি।
মধ্য প্রস্তর যুগের "হোমো সেপিয়েনস" বা আধুনিক মানুষ ব্রিটিশ দ্বীপপুঞ্জে এখনও বেঁচে থাকা একমাত্র হোমিনিড প্রজাতি ছিল। 
সে সময় ডগারল্যান্ড নামে একটি এলাকা দ্বারা ব্রিটিশ দ্বীপপুঞ্জ মহাদেশীয় ইউরোপের সাথে যুক্ত ছিল। 
ব্রিটিশ দ্বীপপুঞ্জে নব্য প্রস্তর এবং ব্রোঞ্জ যুগ ব্রিটিশ এবং আইরিশ সমাজ ও ভূসংস্থানের রূপান্তর প্রত্যক্ষ করেছিল। তখন সম্প্রদায়গুলি তাদের শিকার-সংগ্রহের উপায়গুলি ছেড়ে দিয়ে কৃষিকাজ শুরু করার জন্য কৃষিক্ষেত্র গ্রহণ করেছে। 
এর নাম অনুসারে ব্রিটিশ লৌহ যুগকে লোহা অবলম্বন দ্বারাও চিহ্নিত করা যায়। এই সময় থেকে এই ধাতুটি বিভিন্ন ধরনের সরঞ্জাম, অলঙ্কার এবং অস্ত্র তৈরি করতে ব্যবহৃত হত। 
খ্রিস্টপূর্ব প্রথম সহস্রাব্দের সময়কালে এবং সম্ভবত তারও পূর্ববর্তী সময়ে একাধারে মহাদেশীয় ইউরোপ থেকে অভিবাসনের সাথে অতি-সাংস্কৃতিক আশ্লেষ (ট্রান্স-কালচারাল ডিফিউসন) এর সংশ্লেষণের ফলে দ্বীপগুলিতে কেল্টীয় ভাষাসমূহের প্রতিষ্ঠা ঘটে যার থেকে উন্মেষ ঘটে দ্বীপ কেল্টীয় গোষ্ঠীর। দ্বীপপুঞ্জগুলিতে আগে কোন ভাষায় কথা বলা হত তা অজানা। যদিও ধারণা করা হয় যে সেগুলি প্রাক-ইন্দো-ইউরোপীয় ছিল।
মার্কিন যুক্তরাষ্ট্রের প্রাক-ইতিহাস

মার্কিন যুক্তরাষ্ট্রের প্রাক-ইতিহাস বিধৃত রয়েছে পৃথিবীর গঠন থেকে এখনকার আমেরিকা যুক্তরাষ্ট্রের অংশে উপস্থিত স্থানীয় ইতিহাস এর লিখিত নথির মধ্যে। প্যালিওজোয়িকের শুরুতে এখনকার "উত্তর" আমেরিকা তখন আসলে ছিল পৃথিবীর দক্ষিণ গোলার্ধে। দেশটিতে যেসব সমুদ্র ছিল সেখানে তখন সামুদ্রিক জীবন প্রসার লাভ করলেও দেশটির মাটিতে তখনও কোনও স্থলজ জীবনের বিকাশ হয়নি। প্যালিওজোয়িকের শেষ অংশে সমুদ্রের অনেকাংশে স্থান দখল করে নিয়েছে জলাভূমি। এই জলাভূমিই ছিল উভচর এবং প্রথমদিকের সরীসৃপের আদি বাসস্থান। যখন মহাদেশগুলি প্যানজিয়াতে একত্রিত হচ্ছিল তখন ঐ সব স্থানে রীতিমতো শুষ্ক পরিস্থিতি বিরাজ করছিল। স্তন্যপায়ীদের সাথে আরও ঘনিষ্ঠভাবে জড়িত বিবর্তনীয় পূর্বসূরী সাইন্যাপসিড থেকে স্তন্যপায়ীর বিকাশ ও দেশটিতে তাদের আধিপত্য বিস্তারের আগে অন্যদের রাজত্ব করা একটি বিপুল পরিমাণ প্রাণীর বিলুপ্তির ঘটনা ঘটে যায়।
মেসোজোইক যুগের শুরু ট্রায়াসিক দিয়ে। তখন ডাইনোসরের বিবর্তণ হয়ে তাদের আধিপত্য বিস্তার শুরু হয়ে গেছে এবং যুক্তরাষ্ট্রের বিভিন্ন স্থানে তারা দ্রুত ছড়িয়ে পড়তে শুরু করেছে। শীঘ্রই প্যানজিয়া বিভক্ত হতে শুরু করে এবং উত্তর এবং পশ্চিম দিকে উত্তর আমেরিকা সরে যেতে শুরু করে। পরবর্তী জুরাসিক এর সময় পশ্চিমের রাজ্যেগুলির প্লাবনভূমিগুলি হয়ে ওঠে "অ্যাল্লোসরাস", "অ্যাপাটোসরাস" এবং "স্টেগোসরাস" এর মতো ডাইনোসরদের বাসস্থান। উত্তর আমেরিকার আধা-আধি ভাগ হওয়া অবধি ক্রিটেসিয়াস চলাকালীন মেক্সিকো উপসাগর প্রসারিত হতে থাকে। প্লিসিওসর এবং মোসাসোওর এই সমুদ্রের জলে সাঁতার কাটত। অবশ্য অচিরেই এরা অবলুপ্ত হয়ে গিয়েছিল। পশ্চিম দিকের রাজ্যগুলির উপকূলীয় সমভূমিতে "এডমন্টোসরাস", "ট্রাইসেরাটপস" এবং "টাইর‍্যানোসরাস" এর মতো ডাইনোসদের আবাস ছিল। এরপর আর একটি গণ-বিলুপ্তির ফলে ডাইনোসরদের রাজত্ব সেখানে শেষ হয়ে যায়।
এর পরে শুরু হয় সিনোজোয়িক যুগ। ক্রিটেসিয়াসের আভ্যন্তরীণ সমুদ্র ধীরে ধীরে বিলুপ্ত হয়ে যায় এবং স্তন্যপায়ী প্রাণীরা স্থল ভূমিতে আধিপত্য বিস্তার করতে শুরু করে। ইওসিন এর সময় পশ্চিমের রাজ্যগুলিতে ছোট ছোট আদিম উট এবং ঘোড়ার পাশাপাশি ছিল মাংসাশী ক্রেয়োডন্ট। শীঘ্রই স্তন্যপায়ী প্রাণীরা মহাসাগরে প্রবেশ শুরু করে এবং প্রারম্ভিক তিমি "বাসিলোসরাস" দক্ষিণ-পূর্ব উপকূলীয় জলে সাঁতার কাটত। অলিগোসিন পর্বে সাউথ ডাকোটাতে গণ্ডার সদৃশ টাইটানোথেরেস আধিপত্য বিস্তার করে। এই সময় থেকে মার্কিন যুক্তরাষ্ট্রে জলবায়ু প্লাইস্টোসিন অবধি হিমবাহ ছড়িয়ে পড়ার পরে শীতল হতে থাকে। খড়্গ-দন্তী বিড়াল, উলি ম্যামথ, ম্যাস্টোডন এবং ভয়াবহ নেকড়ে এখানের স্থলভাগে ঘোরাফেরা করত। সাইবেরিয়া এবং আলাস্কার মধ্যে একটি স্থল সেতু পেরিয়ে এসে মানুষ এই প্রাণীগুলিকে যথেচ্ছ শিকার করে এই প্রাণীগুলির বিলুপ্তিতে একটি ভূমিকা পালন করে থাকতে পারে ব'লে অনুমান করা হয়।
জিহাদবাদ

জিহাদবাদ, যা জিহাদবাদী আন্দোলন বা জিহাদি আন্দোলন নামেও পরিচিত, হল পশ্চিমা ভাষায় প্রাপ্ত একটি একবিংশ শতাব্দীর নবোদ্ভূত শব্দ। এটি জঙ্গিবাদী ইসলামি আন্দোলসমূহকে বোঝাতে ব্যবহৃত হয় যেগুলোকে পাশ্চাত্যের "অস্তিত্বের জন্য হুমকিস্বরূপ" হিসেবে চিহ্নিত করা হয় এবং যেগুলোর "ভিত্তিমূল রাজনৈতিক ইসলামে প্রোথিত"। এটিকে “যথাযথভাবে সংজ্ঞায়ন করতে দুরূহ একটি শব্দ” হিসেবে বর্ণনা করা হয়েছে, কারণ এটি একটি সাম্প্রতিক নভোদ্ভূত শব্দ যেটির কোনও একক, সাধারণভাবে গৃহীত অর্থ নেই। “জিহাদবাদ” শব্দটি প্রথম দক্ষিণ এশীয় গণমাধ্যমে প্রকাশিত হয়; ২০০১ সালের ১১ই সেপ্টেম্বরের হামলার পর পশ্চিমা সাংবাদিকেরা শব্দটি গ্রহণ করে। এরপর থেকে এটি বিভিন্ন বিদ্রোহী ও সন্ত্রাসী আন্দোলনের ক্ষেত্রে প্রযুক্ত হয়েছে যাদের আদর্শ ইসলামের জিহাদ ধারণাভিত্তিক।
সমসাময়িক জিহাদবাদের উৎস ঊনবিংশ ও বিংশ শতাব্দীর ইসলামি পুনর্জাগরণবাদী মতাদর্শিক বিকাশে নিবদ্ধ, যা বিংশ শতাব্দীর মাঝামাঝি সময়ে কুতুববাদ ও তৎসম্পর্কিত মতবাদসমূহে প্রকাশিত হয়।
১৯৮৯ থেকে ১৯৯৯ সালের সোভিয়েত-আফগান যুদ্ধে অংশ নেওয়া
সংগঠনগুলি জিহাদবাদের উত্থানকে শক্তিশালী করেছিল, যা ১৯৯০ ও ২০০০-এর দশকব্যাপী বিভিন্ন সশস্ত্র সংঘাতের প্রচারে লিপ্ত হয়েছিল। জিল ক্যপেল ১৯৯০-এর দশকের সালাফি আন্দোলনের মধ্যে একটি বিশেষ সালাফি জিহাদবাদ শনাক্ত করেছেন।
জিহাদবাদ একটি আন্তর্জাতিক, প্যান-ইসলামিস্ট সম্ভাবনাসমেত বৈশ্বিক জিহাদবাদ নামেও পরিচিত। গবেষণায় দেখা গেছে যে আইসিসের উত্থানের সাথে সাথে নেদারল্যান্ডস, বেলজিয়াম, যুক্তরাজ্য, ফ্রান্স ও সুইজারল্যান্ডের মতো দেশ থেকে অনেক ইউরোপীয় মুসলমান বৈশ্বিক জিহাদে যোগ দিতে সিরিয়ায় গমন করেছিল।
বিচিত্রা

লিনিয়াস জার্মান ভেষজবিদ অটো ব্রুনফেলস (১৪৮৮-১৫৩৪) এর নাম অনুসারে প্রজাতিটির নামকরণ করেছেন (Brunfelsia) ব্রুনফেলসিয়া। বাংলায় বিচিত্রা এবং সুষমা পরিচিত। মহাজাতি জন্য প্রচলিত কিছু নামের অন্তর্ভুক্ত raintree (রেইনট্রি), yesterday-today-tomorrow(গতকাল-আজ-আগামীকাল) এবং(lady of the night) রাতের ভদ্রমহিলা।
প্রজাতির অন্তর্ভুক্ত:
বিচিত্রার(ব্রানফেলসিয়ার) আদিনিবাস ব্রাজিল।কাঁটাবিহীন ঝোপলো ছোট গাছ, গুল্ম প্রকৃতির। শোভা বর্ধনকারী এবং কখনও কখনও রাতে সুগন্ধ ছড়ায়। ব্রানফেলসিয়ার প্রায় ৫০টি প্রজাতি রয়েছে। বিশেষ করে ফুলের রং বদলানোর স্বভাব এই ফুলটিকে স্বাতন্ত্র্য দিয়েছে। ফুল ফোটার সময় ফুলের রং থাকে গাঢ় বেগুনি। ধীরে ধীরে সময়ের সঙ্গে সঙ্গে সে রং ফিকে হতে থাকে। হয়ে যায় নীলচে গোলাপি, শেষে হয় সাদা। এই তিন রঙের ফুলই এক গাছে একসঙ্গে থাকে। গাছ দুই থেকে আড়াই মিটার লম্বা হয়। ঝোপ প্রায় দেড় মিটার পর্যন্ত বিস্তৃত হয়। বহু বছর বাঁচে। বছরের সব সময়ই গাছে পাতা থাকে। পাতার ওপর পিঠ গাঢ় সবুজ, নিচের পিঠ হালকা সবুজ।
ষোড়শ শতকে এ ফুলের গণ নাম ব্রানফেলসিয়া রাখা হয়েছে জনৈক জার্মান ভেষজবিদ ওটো ব্রানফেলসের নাম থেকে। লাতিন শব্দ বনোডোরার সঙ্গেও এর সম্পর্ক আছে, যার অর্থ সুমিষ্ট সুগন্ধ।
ইউরোপীয় খাদ্য সুরক্ষা কর্তৃপক্ষের ২০১২ সালে প্রকাশিত একটি সংক্ষেপে নির্দিষ্ট ব্রুনফেলসিয়া প্রজাতির শিকড়কে মানব স্বাস্থ্যের জন্য ক্ষতিকারক যৌগগুলি হিসাবে চিহ্নিত করা হয়েছে।
প্রজাতি বি গ্র্যান্ডিফ্লোরাতে বিষের লক্ষণগুলির মধ্যে রয়েছে মাথা ঘোরা , ক্লান্তি , বমি বমি ভাব , হাইপারসালাইভেশন , পেশীর দুর্বলতা , অলসতা , মুখের স্নায়ু পক্ষাঘাত , মুখের ব্যথা, ফোলা জিহ্বা , হাতের পাতায় অসাড়তা সহ ঝাঁকুনি এবং অসহ্য শীতলতা অনুভূতি) কাঁপুনি এবং ঝাপসা দৃষ্টি । উচ্চতর ক্ষেত্রে, প্রলাপ এবং সম্ভাব্য অন্ধত্ব । আধুনিক প্রতিবেদনগুলি অভিজ্ঞতাটি তুলনামূলকভাবে ধূমপায়ীদের উপরে নিকোটিনের মাত্রাতিরিক্ত মাত্রার প্রভাবের সাথে তুলনা করেছে ।
ফরাসী উদ্ভিদবিদ এবং গির্জাবিদ চার্লস প্লুমিয়ার প্রজাতিটির বর্ণনা করেছিলেন এবং ১৭৫৩ সালে Species Plantarum - ১: ১৯১ এ প্রকাশিত হয়েছিল । প্রজাতিটি হলেন "ব্রুনফেলিয়া আমেরিকা" ।
শোভাময় উদ্দেশ্যে ব্যতীত বিক্রয় বা প্রক্রিয়াকরণ লুইসিয়ানা রাজ্য আইন ১৫৯ দ্বারা নিষিদ্ধ ।
তোলি

তোলি পশ্চিম-মধ্য নেপালের ভেরী অঞ্চলের দৈলেখ জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ২৪৯৩ জন এবং খানার সংখ্যা ছিল ৩৯৯ টি।
স্কোয়াট (ব্যায়াম)

স্কোয়াট হল একটি শক্তিবর্ধক ব্যায়াম যাতে প্রশিক্ষণার্থী দাঁড়িয়ে থাকা অবস্থায় বসার মত ভঙ্গি করে তার নিতম্ব-অঞ্চল নীচে নামায় এবং আবার উঠে দাড়ায়। স্কোয়াট ব্যায়ামে নিতম্বভাগ নীচে নামানোর সময়, নিতম্ব ও হাঁটুর সন্ধি-অঞ্চল ভাঁজ হয়ে যায় এবং গোড়ালি-সন্ধি হাঁটুর ঠিক উলটোদিকে ভাঁজ হয়; বিপরীতভাবে পুনরায় দাঁড়ানোর সময় নিতম্ব ও হাঁটুর সন্ধি প্রসারিত হয় এবং গোড়ালি সন্ধি পায়ের পাতার দিকে ভাঁজ হয়ে যায়।
স্কোয়াটকে শরীরের নিম্নাংশের পেশীর শক্তি ও আকার বৃদ্ধি এবং ধড় বা অঞ্চলের শক্তির বিকাশের জন্য একটি অত্যন্ত গুরুত্বপূর্ণ ব্যায়াম বলে মনে করা হয়।
স্কোয়াট হল পাওয়ারলিফটিং নামক শক্তিবর্ধক খেলার তিনটি ভারোত্তোলন ধাপের মধ্যে একটি, আর অপরদুইটি হল ডেডলিফট ও বেঞ্চ প্রেস। একে বহু চিত্তবিনোদনমূলক ব্যায়ামের অনুষ্ঠানের একটি প্রধান ব্যায়াম হিসেবেও বিবেচনা করা হয়।
নেহালপুর ইউনিয়ন, চুয়াডাঙ্গা সদর

নেহালপুর ইউনিয়ন বাংলাদেশের খুলনা বিভাগের চুয়াডাঙ্গা জেলার চুয়াডাঙ্গা সদর উপজেলার দর্শনা থানার একটি ইউনিয়ন পরিষদ। ইউনিয়নটিতে মোট গ্রামের সংখ্যা ১১টি ও মৌজার সংখ্যা ৮টি।
প্রাথমিক বিদ্যালয়
দেশের সব মানুষের শিক্ষা নিশ্চিত করণের লক্ষ্যে সরকার নিরালস প্রচেষ্টা চালিয়ে যাচ্ছে। এরই অংশ হিসাবে সরকার সরকারী প্রাথমিক বিদ্যালয় গুলো আধুনিকায়ন ও বেসরকারী প্রাথমিক বিদ্যালয় গুলোকে সরকারী প্রাথমিক বিদ্যালয়ে রুপান্তরিত করেছেন। নেহালপুর ইউনিয়নের শিক্ষার প্রসারে সবার জন্য প্রাথমিক শিক্ষা নিশ্চিত করণের জন্য ৮টি সরকারী প্রাথমিক বিদ্যালয় প্রাথমিক শিক্ষা স্থরের শিশুদের পাঠ দান করে যাচ্ছে। এলাকার প্রাথমিক শিক্ষার সম্প্রসারণে এই প্রাথমিক বিদ্যালয় গুলোর ভুমিকা খুবই গুরুত্বপুর্ণ। অনেক বিদ্যালয়ে শিক্ষক স্বল্পতা থাকলেও কর্মরত শিক্ষকরা নিরালস ভাবে কাজ করে যাচ্ছে মান সম্মত শিক্ষা দানের জন্য। এটি প্রাথমিক শিক্ষার প্রসারে বিদ্যালয় গুলোর এই ভুমিকা স্বরণীয় হয়ে থাকবে। নিম্নে অত্র নেহালপুর ইউনিয়নের প্রাথমিক বিদ্যালয়ের তালিকা বর্ণিত হলো।
১। সুবোধপুর বোয়ালমারী সরকারী প্রাথমিক বিদ্যালয়
২। নেহালপুর সরকারী প্রাথমিক বিদ্যালয়
৩। হিজলগাড়ী সরকারী প্রাথমিক বিদ্যালয়
৪। কুন্দিপুর সরকারী প্রাথমিক বিদ্যালয়
৫। দোস্ত সরকারী প্রাথমিক বিদ্যালয়
৬। ডিহি-কৃষ্ণপুর সরকারী প্রাথমিক বিদ্যালয়
৭। বোয়ালিয়া সরকারী প্রাথমিক বিদ্যালয়
৮। কোটালী সরকারী প্রাথমিক বিদ্যালয়
২০১৫ সালে চুয়াডাঙ্গা সদর উপজেলার বড় তিনটি ইউনিয়ন পরিষদকে বিভক্ত করে ছয়টি ইউনিয়ন পরিষদ গঠন করে প্রজ্ঞাপন জারি করা হয়। তার মধ্যে বেগমপুর পুনর্গঠিত করে নেহালপুর গঠন করা হয়।
খারকিভ

খারকিভ (বিকল্প নামে কারকফ) হলো ইউক্রেনের দ্বিতীয় বৃহত্তম নগরী। ইউক্রেনের উত্তর-পূর্বাংশে অবস্থিত খারকিভ নগরী দেশটির ঐতিহাসিক স্লবোদা ইউক্রেন অঞ্চলের বৃহত্তম শহর। এটি খারকিভ অব্লাস্ট ও খারকিভ রায়নের প্রশাসনিক কেন্দ্র। ২০২২ সালের প্রথমদিকের হিসাব অনুযায়ী, ইউক্রেনে রাশিয়ার আক্রমণের পূর্বে খারকিভের জনসংখ্যা ছিল প্রায় ১৪,২১,১২৫ জন। 
১৬৫৪ সালে কসাকদের হাতে দুর্গনগরী হিসেবে খারকিভের গোড়াপত্তন ঘটে। ১৯ শতাব্দীর শেষ নাগাদ রুশ সাম্রাজ্যের অধীনে খারকিভ একটি গুরুত্বপূর্ণ ব্যবসা ও শিল্পকেন্দ্র হিসেবে গড়ে উঠে। ১৯১৯ সালের ডিসেম্বর মাস থেকে ১৯৩৪ সালের জানুয়ারি মাস পর্যন্ত খারকিভ ইউক্রেনীয় সোভিয়েত সমাজতান্ত্রিক প্রজাতন্ত্রের রাজধানী ছিল। এই সময়ে সুদূর পল্লী অঞ্চল থেকে বিপুল সংখ্যক মানুষের আগমন এবং ইউক্রেনীয় সাংস্কৃতিক বহিঃপ্রকাশের উপর নিষেধাজ্ঞায় শিথিলতার ফলে খারকিভ শহরের জাতিবৈচিত্র‍্য ব্যাপকভাবে প্রভাবিত হয়। ইউক্রেনীয়রা রুশ জাতিকে অতিক্রম করে নগরীর সংখ্যাগরিষ্ঠ জাতিসত্তা হিসেবে আত্মপ্রকাশ করে। সোভিয়েত ইউনিয়নের আমলে খারকিভ দেশটির ষষ্ঠ বৃহত্তম শহর ছিল।
ইউক্রেনের স্বাধীনতার পর খারকিভ সংস্কৃতি, বিজ্ঞান, শিক্ষা, যাতায়াত ও শিল্পের গুরুত্বপূর্ণ কেন্দ্র হয়ে ওঠে। খারকিভের গুরুত্বপূর্ণ স্থানসমূহের মধ্যে উল্লেখযোগ্য হলো অ্যানানসিয়েশন ও ডর্মিশন ক্যাথেড্রাল, খারকিভের স্বাধীনতা চত্বরে অবস্থিত দেরঝপ্রম ভবন, খারকিভ রেলওয়ে স্টেশন, খারকিভ জাতীয় বিশ্ববিদ্যালয় ও খারকিভ ট্রাক্টর কারখানা ইত্যাদি। যন্ত্রাংশ শিল্প, ইলেকট্রনিক্স এবং সমরাস্ত্র খারকিভের প্রধান শিল্প।
২০১৪ সালের মার্চ ও এপ্রিল মাসে খারকিভ শহরে রুশপন্থী ও ইউক্রেনপন্থী উভয় দলের বিক্ষোভ দেখা যায়। একই সাথে রুশপন্থী বিচ্ছিন্নতাবাদীরা শহর ও আঞ্চলিক নিয়ন্ত্রণ নেওয়ার ব্যর্থ চেষ্টা করে। ২০২২ সালে ইউক্রেনে রাশিয়ার আক্রমণের পূর্ব রণাঙ্গনে খারকিভ রুশ বাহিনীর একটি বৃহৎ লক্ষ্যবস্তু ছিল। তবে রুশ বাহিনী অভিযানে ব্যর্থ হয়ে আন্তর্জাতিক সীমান্তে ফিরে যেতে বাধ্য হয়। তখন থেকে অদ্যাবধি খারকিভ রাশিয়ার পুনঃপুনঃ আক্রমণের সম্মুখীন হচ্ছে। ২০২৪ সালের এপ্রিল মাসের প্রতিবেদন অনুসারে, রুশ আক্রমণে খারকিভ নগরী ক্ষতিগ্রস্ত ও প্রায় ধ্বংসপ্রাপ্ত হয়ে গেছে।
খারকিভ নামটির উৎপত্তি নিয়ে মতভেদ রয়েছে। কোনো কোনো উৎসের তথ্যানুসারে , খারকিভ শব্দটি এর "কিংবদন্তি" প্রতিষ্ঠাতা খারকোর নামানুসারে করা হয়েছে। 
খারকিভ শহরের অন্যান্য নামগুলো হলো- চারকো, চারকোভ ও জাখারপোলিস। 
ব্রোঞ্জ যুগের সাংস্কৃতিক প্রত্নতাত্ত্বিক নিদর্শন খারকিভ শহরে পাওয়া গেছে। স্কাইদ ও সামারিটানরাও এখানে বসবাস করেছে। দ্বিতীয় থেকে ষষ্ঠ শতাব্দীতে এখানে চেরিয়ানোকভ সংস্কৃতির বিকাশ ঘটেছে।
নিপ্রো নদীর দক্ষিণতীরবর্তী ইউক্রেনীয় অঞ্চলে (ডান তীরের ইউক্রেন নামেও পরিচিত) ১৬৫৪ সালে যুদ্ধের সূচনা হয়। যুদ্ধের ভয়াবহতা থেকে বাঁচতে অনেকে সেখান থেকে পালিয়ে খারকিভ-এ বসতি স্থাপন করেন। ইতোপূর্বে এই অঞ্চল কসাক হেতমানেতে-র অংশ ছিল। লোপান ও খারকিভ নদীর তীরে ক্রমেই মানুষের আগমন বৃদ্ধি পেতে থাকে। ইভান ক্রিভোশলিক এই বসতি স্থাপনকারীদের নেতৃত্ব প্রদান করেছিলেন।
চল্লিশ কিলোমিটার পূর্বে চুহিভের একটি স্থানীয় প্রশাসনিক দপ্তর (ভোইভোডে) খারকিভের কার্যক্রম নিয়ন্ত্রণ করত। ভোয়িন সেলিফোন্তোভ ১৬৫৬ সালে এর প্রথম প্রশাসক নিযুক্ত হন। তিনি এখানেনে একটি অস্ত্রোগ বা দুর্গ নির্মাণের কাজ শুরু করেন। সেসময় খারকিভের জনসংখ্যা ছিল ১০০০-এর মতো। এর অর্ধেকই ছিল কসাক। সেলিফোন্তোভ এখানে মস্কো থেকে কার্যক্রম পরিচালনার সুবিধার্থে ৭০ জন কর্মচারী নিয়ে এসেছিলেন।
এ এইচ দিলদার আহমদ

এ এইচ দেলদার আহমেদ পূর্ব পাকিস্তানের প্রতিনিধি হিসাবে পাকিস্তানের দ্বিতীয় জাতীয় পরিষদের সদস্য ছিলেন।
এ এইচ দেলদার আহমেদ খুলনায় জন্মগ্রহণ করেন।
এ এইচ দেলদার আহমেদ পাকিস্তানের গণপরিষদের সদস্য ছিলেন। তিনি বাংলা ভাষা আন্দোলনে যুক্ত ছিলেন।
রমিজউদ্দীন আহমদ

রমিজউদ্দীন আহমদ (১৯০২-১৯৮৫) একজন সমাজকর্মী, আইনজীবী এবং রাজনীতিবিদ ছিলেন। যিনি পূর্ব পাকিস্তানের প্রতিনিধি হিসাবে পাকিস্তানের দ্বিতীয় ও তৃতীয় জাতীয় পরিষদের সদস্য ছিলেন। পাকিস্তানের দ্বিতীয় জাতীয় পরিষদে তিনি কেন্দ্রীয় যোগাযোগ মন্ত্রী ছিলেন। তিনি ব্রিটিশ ভারতের বঙ্গীয় আইন সভার সদস্যও ছিলেন।
রমিজউদ্দীন আহমদ ১৯০২ সালে তৎকালীন ব্রিটিশ ভারতের বেঙ্গল প্রেসিডেন্সির কুমিল্লা জেলার, দাউদকান্দির গাজীপুর গ্রামে জন্মগ্রহণ করেন। তিনি আরবিতে বিএ ও এমএ পাস করে বিএল ডিগ্রি লাভ করেন।
রমিজউদ্দীন আহমদ কুমিল্লায় ওকালতির মাধ্যমে কর্মজীবন শুরু করেন। তিনি ১৯৩৬ সালে এ কে ফজলুল হকের কৃষক প্রজা পার্টিতে যোগদান করেন। ১৯৩৭ সাল থেকে ১৯৪৫ সাল পর্যন্ত বঙ্গীয় আইন সভার সদস্য ছিলেন তিনি। ১৯৫৬ সালে তিনি পাকিস্তানের দ্বিতীয় জাতীয় পরিষদের সদস্য নির্বাচিত হয়ে ১৯৫৭ সালে যোগাযোগ মন্ত্রী মনোনীত হয়েছিলেন। তিনি ১৯৬২ সালে পাকিস্তানের তৃতীয় জাতীয় পরিষদের সদস্য নির্বাচিত হয়ে বিরোধীদলে ছিলেন।
রমিজউদ্দীন আহমদ ১৯৮৫ সালে মৃত্যুবরণ করেন।
বিনায়ক

বিনায়ক পশ্চিম নেপালের সেতী অঞ্চলের অছাম জেলার একটি ছোট্ট শহর এবং গ্রাম উন্নয়ন সমিতি। ১৯৯১ সালের নেপালের জনশুমারি অনুসারে এর জনসংখ্যা ছিল ৪২৭০ জন এবং খানার সংখ্যা ছিল ৮৩১ টি। ২০০১ সালের শুমারি অনুসারে জনসংখ্যা ছিল ৪৮৮১ জন এবং সাক্ষরতার হার ছিল ৩০%। স্থানীয় বাসিন্দাদের প্রায় সবাই হিন্দুধর্মাবলম্বী।
বিন্ধ্যবাসিনী, অছাম

বিন্ধ্যবাসিনী পশ্চিম নেপালের সেতী অঞ্চলের অছাম জেলার একটি গ্রাম উন্নয়ন সমিতি। ১৯৯১ সালের নেপালের জনশুমারি অনুসারে এর জনসংখ্যা ছিল ২৪০২ জন এবং খানার সংখ্যা ছিল ৪৮৫ টি। ২০০১ সালের শুমারি অনুসারে জনসংখ্যা ছিল ৩০৪১ জন এবং সাক্ষরতার হার ছিল ৩৭%। স্থানীয় বাসিন্দাদের প্রায় সবাই হিন্দুধর্মাবলম্বী।
বীরপথ

বীরপথ পশ্চিম নেপালের সেতী অঞ্চলের অছাম জেলার একটি গ্রাম উন্নয়ন সমিতি। ১৯৯১ সালের নেপালের জনশুমারি অনুসারে এর জনসংখ্যা ছিল ২০০২ জন এবং খানার সংখ্যা ছিল ৩৪৯ টি। ২০০১ সালের শুমারি অনুসারে জনসংখ্যা ছিল ২৩৫৮ জন এবং সাক্ষরতার হার ছিল ৪৪%। স্থানীয় বাসিন্দাদের প্রায় সবাই হিন্দুধর্মাবলম্বী।
বুঢাকোত

বুঢাকোত পশ্চিম নেপালের সেতী অঞ্চলের অছাম জেলার একটি গ্রাম উন্নয়ন সমিতি। ১৯৯১ সালের নেপালের জনশুমারি অনুসারে এর জনসংখ্যা ছিল ২২৩৪ জন এবং খানার সংখ্যা ছিল ৪৭৬ টি। ২০০১ সালের শুমারি অনুসারে জনসংখ্যা ছিল ২৭৫৯ জন এবং সাক্ষরতার হার ছিল ৩৪%।
বর্দাদেবী

বর্দাদেবী পশ্চিম নেপালের সেতী অঞ্চলের অছাম জেলার একটি গ্রাম উন্নয়ন সমিতি। ১৯৯১ সালের নেপালের জনশুমারি অনুসারে এর জনসংখ্যা ছিল ৩৩১৪ জন এবং খানার সংখ্যা ছিল ৬৪৪ টি। ২০০১ সালের শুমারি অনুসারে জনসংখ্যা ছিল ৩৮৫৭ জন এবং সাক্ষরতার হার ছিল ৪৫%। স্থানীয় বাসিন্দাদের প্রায় সবাই হিন্দুধর্মাবলম্বী।
বাটুলাসৈন

বাটুলাসৈন পশ্চিম নেপালের সেতী অঞ্চলের অছাম জেলার একটি ছোট্ট শহর ও গ্রাম উন্নয়ন সমিতি। ১৯৯১ সালের নেপালের জনশুমারি অনুসারে এর জনসংখ্যা ছিল ৩০৫৪ জন এবং খানার সংখ্যা ছিল ৫৯২ টি। ২০০১ সালের শুমারি অনুসারে জনসংখ্যা ছিল ৩৫৮৭ জন এবং সাক্ষরতার হার ছিল ৩৭%।
বান্নাতোলি

বান্নাতোলি পশ্চিম নেপালের সেতী অঞ্চলের অছাম জেলার একটি গ্রাম উন্নয়ন সমিতি। ১৯৯১ সালের নেপালের জনশুমারি অনুসারে এর জনসংখ্যা ছিল ২৬০০ জন এবং খানার সংখ্যা ছিল ৬৪২ টি। ২০০১ সালের শুমারি অনুসারে জনসংখ্যা ছিল ২৭১২ জন এবং সাক্ষরতার হার ছিল ২৮%। স্থানীয় বাসিন্দাদের প্রায় সবাই হিন্দুধর্মাবলম্বী।
বস্তী

বস্তী পশ্চিম নেপালের সেতী অঞ্চলের অছাম জেলার একটি গ্রাম উন্নয়ন সমিতি। ১৯৯১ সালের নেপালের জনশুমারি অনুসারে এর জনসংখ্যা ছিল ৩২৮২ জন এবং খানার সংখ্যা ছিল ৬৯৩ টি। ২০০১ সালের শুমারি অনুসারে জনসংখ্যা ছিল ৩৬০১ জন এবং সাক্ষরতার হার ছিল ৩৭%।
হর্ষল প্যাটেল

হর্ষল প্যাটেল (; জন্ম ২৩ নভেম্বর ১৯৯০) একজন ভারতীয় প্রথম শ্রেণির ক্রিকেটার। রনজি ট্রফি প্রতিযোগিতায় তিনি হরিয়ানার নেতৃত্ব দিয়ে থাকেন।
একজন ডান হাতি ফাস্ট বোলার, যার রয়েছে অসাধারণ আউটসুয়্যিং ক্ষমতা। প্যাটেল ২০০৮-০৯ মৌসুমের বিনোদ মানকাদ ট্রফিতে অসাধারণ নৈপুন্যের সাথে ১১ গড়ে ২৩টি উইকেট তুলেন নেন। তার জন্ম পতিদার গুরজার সম্প্রদায়ে। গুজরাতের হয়ে ২০০৯-১০ মৌসুমে একদিনের আন্তর্জাতিকে তার অভিষেক হয়। হার্শালের পরিবারের পরিকল্পনা ছিল আমেরিকা চলে যাওয়া, কিন্তু তার ভাই তপন প্যাটেল দেখেন যে, তাদের ভারতে থাকা দরকার তার ছোট ভাইয়ের ক্রিকেটের খাতিরে। নিউজিল্যান্ডে অনুষ্ঠিত ২০১০ অনূর্ধ্ব-১৯ ক্রিকেট বিশ্বকাপের ভারতীয় স্কোয়াডে হার্শাল মনোনীত হন। উক্ত স্কোয়াড থেকে যে তিনজন খেলোয়াড় মুম্বাই ইন্ডিয়ান্স কর্তৃক আইপিএল চুক্তি সাক্ষর করেন তিনি ছিলেন তাদের একজন। কিন্তু প্রথম শ্রেণীর ক্রিকেটে গুজরাত নির্বাচকদের দ্বারা অবহেলিত হওয়ায়, হার্শাল হারিয়ানা চলে যান এবং সেখানে ২০১১-১২ রনজি ট্রফিতে তার অভিষেক খেলায় চমক দেখান। ২০১২ ইন্ডিয়ান প্রিমিয়ার লিগ প্রতিযোগিতার জন্য রয়্যাল চ্যালেঞ্জার্স ব্যাঙ্গালোর-এর সাথে চুক্তিবদ্ধ হন।
প্যাটেল দিল্লির বিপরীতে অভিষেকর পরই বেঙ্গালুরুর ফ্লাট ব্যাটিং ট্রাকেও পাঁচ উইকেট নিয়ে আলোচনায় চলে আসেন। অসাধারণ উদ্বোধনী স্পেলের পর, শেষের ৪.৫ ওভারে ৯ রানের বিনিময়ে তুলে নেন ৩ উইকেটে।
২০১২ আইপিএল নিলাম-এ, র‍য়্যাল চ্যালেঞ্জার্স ব্যাঙ্গালোর প্যাটেলকে কিনে নেয়।
২০১৮ এর জানুয়ারিতে, দিল্লি ডেয়ারডেভিলস (বর্তমানে দিল্লি ক্যাপিটালস) প্যাটেলকে ২০১৮ আইপিএল নিলামে কিনে নেয়।
২০২১ এর জানুয়ারিতে, প্যাটেলকে আইপিএলের ১৪তম আসরের পূর্বে দিল্লি ক্যাপিটালস অবমুক্ত করে দিলে রয়্যাল চ্যালেঞ্জার্স বেঙ্গালুর তাকে দলে ভিড়িয়ে নেয়।
৯ এপ্রিল ২০২১, ২০২১ আইপিএলের ১ম খেলায় রয়্যাল চ্যালেঞ্জার্সের হয়ে মুম্বাই ইন্ডিয়ান্সের বিপরীতে ২৭ রানের বিনিময়ে ৫ উইকেট তুলে নেয় প্যাটেল। এটাই ছিল আইপিএলের ইতিহাসে সেরা বোলিং ফিগার এবং আইপিএলে মুম্বাই ইন্ডিয়ান্সের বিপরীতে ৫ উইকেট সংগ্রহকারী ১ম বোলারের স্বীকৃতি অর্জন করেন। তার এই ৫ উইকেট সংগ্রহটি আইপিএলে আন-ক্যাপড ভারতীয় খেলোয়াড় হিসাবে তৃতীয় সর্বশ্রেষ্ঠ বোলিং ফিগার।
আইসিসি মহিলা টি২০ বিশ্বকাপ

আইসিসি মহিলা টি২০ বিশ্বকাপ (পূর্বনাম:"আইসিসি মহিলা বিশ্ব টুয়েন্টি২০") মহিলাদের টুয়েন্টি২০ ক্রিকেটের সবচেয়ে উচ্চতর ও গুরুত্বপূর্ণ টুর্নামেন্ট। এটি আইসিসি মহিলা ক্রিকেট বিশ্বকাপ-এর পাশাপাশি সমান জনপ্রিয়। এ প্রতিযোগিতাটি পুরুষদের আইসিসি বিশ্ব টুয়েন্টি২০ প্রতিযোগিতার সাথে মিল রেখে একই সময় অনুষ্ঠিত হয়। ক্রীড়া নিয়ন্ত্রণকারী সংস্থা হিসেবে আন্তর্জাতিক ক্রিকেট কাউন্সিল পরিচালনা করে। এটি প্রতি ২ বছর অন্তর অনুষ্ঠিত হয়। আইসিসি'র পূর্ণ সদস্যভূক্ত দল স্বয়ংক্রিয়ভাবে এতে অংশগ্রহণ করে। বাকী দুইটি দলের অংশগ্রহণের জন্য তাদেরকে আইসিসি বিশ্ব টুয়েন্টি২০ যোগ্যতা নির্ধারণী প্রতিযোগিতায় অংশগ্রহণ করতে হয়।
২০০৯ সালে প্রথমবারের মতো ইংল্যান্ডে এ প্রতিযোগিতাটি অনুষ্ঠিত হয়। স্বাগতিক ইংল্যান্ড মহিলা দল প্রতিযোগিতার শিরোপা জয় করে। শুরুতে আইসিসি মহিলা টুয়েন্টি২০ র‌্যাঙ্কিং প্রথায় অবস্থানকারী শীর্ষ ছয়টি দল ও বাছাইপর্ব থেকে বাকী ২ দল খেলত। পরবর্তীকালে ২০১৪ সালের প্রতিযোগিতায় ১০টি দল অংশগ্রহণ করে। বর্তমান শিরোপাধারী দল হিসেবে রয়েছে অস্ট্রেলিয়া ক্রিকেট দল।
আইসিসি মহিলা টুয়েন্টি২০ আন্তর্জাতিক র‌্যাঙ্কিং ও বাছাইপর্ব প্রতিযোগিতার মাধ্যমে প্রতিযোগিতায় অংশগ্রহণের যোগ্যতা লাভ করা হয়। ২০১৪ সাল পর্যন্ত শীর্ষ ছয়টি দল ও বাছাইপর্ব থেকে বাকী ২ দল অংশগ্রহণ করে। কিন্তু ২০১৪ সালের প্রতিযোগিতায় র‌্যাঙ্কিং প্রথায় ৮ দলের অবস্থান থেকে শীর্ষ ৬ দল, স্বাগতিক দল ও বাছাইপর্ব থেকে ৩ দল অংশ নেয়।
২০০৯, ২০১০ ও ২০১২ সালের প্রতিযোগিতায় গ্রুপ পর্ব ও সুপার এইট পর্বে দলগুলোর মধ্যে নিম্নবর্ণিত পয়েন্ট বরাদ্দ করা হয়:
উভয় দলের ইনিংস শেষে রান সংখ্যা একই হলে টাই হবে। সেক্ষেত্রে সুপার ওভারের মাধ্যমে বিজয়ী নির্ধারিত হবে। সুপার ওভারেও টাই হলে ইনিংসে সর্বাধিক ছক্কা হাঁকানো দলকে বিজয়ী ঘোষণা করা হবে। এ ধারাটি প্রতিযোগিতার সকল ক্ষেত্রে প্রয়োগ করা হয়।
গ্রুপ পর্ব ও সুপার এইট পর্বে দলগুলোর অবস্থান নিম্নবর্ণিত শর্তাবলীতে নির্ধারিত হবে:
সর্বাধিক পয়েন্ট সংগ্রহ